description: Elkenien kin de skipper, mar wa binne al dy oare minsken op de skûtsjes. Omrop Fryslân en Omroep MAX stelle se oan jo foar.

title: Yn funksje op it skûtsje: de liereman

maintext: Stadichoan nimt de skûtsjekoarts ta. Op sneon 4 augustus steane de fjirtjin skûtsjes oan de start fan in nij SKS kampioenskip, klear om mei-inoar de striid oan te gean. Mar nei de titel farre docht in skûtsje net samar, der sit in hiele ploech minsken op mei elk harren eigen taak. De dagen foar de start fan it kampioenskip sjogge wy, yn gearwurking mei Omroep MAX, nei dy ferskate funksjes. Hjoed it amt fan de liereman.


description: De 19-jierrige man waard de ytgelegenheid útset troch de portier, mar bleau dêrnei ferfelend op strjitte.

title: Ljouwerter misdraacht him yn yttinte en moat mei nei plysjeburo

maintext:
De plysje hat sneontenacht in 19-jierrige Ljouwerter oanhâlden omdat er him misdroech yn it útgeanssintrum fan de stêd. Hy die ferfelend yn in ytgelegenheid oan it Ruterskertier en waard dêr om tsien oer fjouweren troch de portier útset. Dêrnei bleau de man ferfelend op strjitte.
Hy krige proses-ferbaal foar it fersteuren fan de iepenbiere oarder. Doe't plysjes tsjin him seinen dat er fuortgean moast, begûn hy se te misledigjen. De plysje hat de Ljouwerter meinaam nei it buro, dêr't er de rest fan de nacht trochbrocht hat.

fasttext_language: fy


description: Yn dizze lêste podcast foar de simmerfakânsje giet it oer de drûchte en fansels de simmer, mar ek oer de âlde leafde fan Piet.

title: Omrop TIP: PietCast #13 De drûchte en de simmer

maintext:
Yn dizze lêste podcast foar de simmerfakânsje giet it oer de drûchte en fansels de simmer. Wim Brons praat mei Piet breedút oer de achtergrûnen by it ekstreme waar. Wat ferwachtet Piet fierder fan de simmer? En hokker garânsjes kin hy dêr by jaan?
De PietCast begjint lykwols mei in hiel oar ûnderwerp: it draaien fan plaatsjes. Dy âlde leafde hat Piet wer oppakt yn it programma fan Harm Weistra en ach, plaatsjes draaie is altyd noch leuk. Dochs?


description: It kin takom wike wol 40 graden wurde, koppe it Algemeen Dagblad moandei, mar de kâns dêrop is wol hiel lyts, leit Piet út.

title: Nije wike 40 graden? Piet Paulusma sjocht it net gebeuren

maintext:
"Want dan ha we it oer de 'pluim', de berekkeningen fan de kompjûters. En as elkenien de 'pluim' folget, kin elkenien waarman wurde", seit Piet. Yn de saneamde 'pluim' steane de meast ekstreme foarsizzingen.
"Mar", seit Piet, "it is wol sa dat it hiel lang waarm wurde kin, wol oant healwei of ein augustus. Tige drûch, tige waarm. We sille geregeld tropyske temperatueren ha, mar dy 40 graden sjoch ik earst noch net gebeuren."


description: Twa manlju ferkochten sike jonge hûntsjes fia Marktplaats, mei ferfalske papieren.

title: Wurkstraffen foar hannelers yn sike jonge hûntsjes

maintext:
De twa beanen de jonge hûntsjes te keap oan op Marktplaats. Se ferfalsken de faksinaasjeboekjes mei sabeare hantekens en stimpels fan bistedokters. Minsken dy't de hûntsjes kochten, krigen sike bisten. De saak kaam oan it rôljen neidat de plysje in ynfal die yn in loads yn Holwert. Dêr waarden tsientallen ferwaarleazge hûnen fûn. Yn in frieskiste leine ek tsientallen deade hûnen.
Justysje easke twa wiken lyn selstraffen fan tsien en fiif moanne. De rjochter kaam ta wurkstraffen, ûnder oare omdat de twa fertochten bot lêst hân ha fan de protte publisiteit oer de saak.
De fertochten moatte tsien dupearren mear as 8.000 euro skeafergoeding betelje.


title: Sânde oerwinning op rige foar Van der Bos yn Minnertsgea

maintext:
Froulju
It partuer fan Nynke Sybrandy, Wiljo Sybrandy en Marrit Zeinstra wûn de haadklassepartij by de froulju. Yn de finale waard ôfrekkene mei Ilse Tuinenga-en-dy, mei 5-1 en 6-2. De lytse preemje gie nei it partuer fan Elly Hofman, Marte Altenburg en Martzen Deinum. De priiswinners krigen alle trije in blauwe kaart fan skiedsrjochter Baarsma; sy wienen foar de finale alle trije net op 'e tiid op it fjild.


description: Kollumnist Nynke van der Zee wol graach mei in ezel op fakânsje. Yn har kollum fertelt se wêrom.

title: Kollum: "Mei in ezel op fakânsje"

maintext:
No woansdei sille wy op fakânsje. Fan tefoaren moat der noch fan alles regele wurde. Ik moat de lêste teksten skriuwe, mailtsjes beäntwurdzje, it hûs opromje, de wask dwaan en fansels de tas ynpakke. Myn to do list hat noch noait sa lang west as foar de fakânsje. En dat wylst it just de bedoeling is om efkes in slow down-momint te nimmen. Efkes op 'e remme. Mar yn stee fan te remjen, jou ik allinnich mar gas. Yn galop draaf ik dizze dagen fan hot nei her om alles mar op tiid ôf te krijen.
En dat jildt net allinnich no foar de fakânsje. Ik fernim oan mysels dat ik konstant yn galop bin. Yn de auto ergerje ik my oan elke drege rider foar my. Stiet der in mini-filetsje foar it akwadukt yn Ljouwert dan sjit ik al yn de stress. Der is kontinu in stimke yn my dat ropt: 'Jou gas, jou gas'. Om gek fan te wurden.
Dat wurd ik dus somstiden ek. Gek fan mysels. Simpelwei omdat ik neat mear kalm dwaan kin. Alles moat yn fersnelling fiif. As ik ergens bin, tink ik stikem al wer oan wat der de rest fan de dei noch op it programma stiet. Echt genietsje is der net mear by. Ik merk it oan mysels en dochs doch ik der neat oan om it te feroarjen.
Stikem bin ik jaloersk op Tjerk en syn ezel. Dy kalmte fan it kuierjen. Net hurder kinne as watst sels berinne kinst. Gjin drokte oan de kop. It liket my hearlik. Net dat ik sa'n sweverich type bin dat pylgertochten rinne wol nei Santiago de Compostella, hielendal net. Mar wat soe it hearlik wêze om efkes los te reitsjen fan dy ivige fiifde fersnelling. Om yn de ien troch it libben te rôljen - of better noch: yn de frij.
Dus ha ik in rigoereus beslút naam. Fan woansdei ôf giet de telefoan tsien dagen lang út. Gjin drokte mear oan de kop. Gjin mailtsjes dy't dei en nacht binnenkomme en dan ek fuort beäntwurde wurde moatte. Gjin telefoantsjes mei spoedopdrachten. Gjin appkes mei fersykjes oft ik gau noch efkes in stikje skriuwe kin. Hielendal neat.
Ik hoopje dat it my sa poerbêst befalt dat ik dat gefoel ek nei myn fakânsje fêsthâlde kin. Dat ik miskien ris oerskeakelje nei de twadde fersnelling, mar net mear sa jachtich troch it libben flean as no. Mar ik ken mysels. De kâns is grut dat it gaspedaal nei de simmer wer hielendal yndrukt wurdt. Wat dat betreft bin ik in gruttere ezel as Lodewijk.
Noflike fakânsje!"


description: Op it koart pleit yn de rjochtbank fan Grins sei de eigener fan kafee Prins dat de gemeente ôfgiet op ferhalen 'fan hearren en sizzen'.

title: Kafee-eigener en gemeente botse oer drank- en drugsferklearringen Prins

maintext:
Eigener Prins sei yn de rjochtbank fan Grins dat de maatregel basearre is op 'los sân' en fynt dat de gemeente ôfgiet op ferhalen 'fan hearren en sizzen'. Der is neffens Prins nea konstatearre dat der yn it kafee drugs ferhannele binne en is dêrom fan miening dat de straf dy't him oplein is 'wol hiel swier' is.
It skeelt Prins sa'n 70 oant 80 persint fan de omset. De oare ynkomsten komme út de snackbar, dy't wol iepenbliuwe mocht. Der wurdt neffens Prins in soad oan dien om te foarkommen dat der wat misgiet en oft der geweldssaken binne, wurdt der adekwaat hannele. Prins sammele boppedat achthûndert ferklearringen yn fan besikers dy't sizze dat se harren yn it kafee feilich fiele.


description: Bommelding yn it Abe Lenstra Stadion, learlingen fan it Friesland College nei hûs stjoerd.

title: Abe Lenstra Stadion en Friesland College op It Hearrenfean ûntromme

maintext:
Troch in bommelding by Sportklup Hearrenfean binne de learlingen fan it Friesland College op It Hearrenfean troch de skoallieding nei hûs stjoerd. Dat seit in wurdfierder fan de skoalle. De lokaasje fan it Friesland College leit njonken it Abe Lenstra Stadion. It stadion en ek de gebouwen fan Sportstêd Hearrenfean binne ûntromme. Der stiet plysje foar de doar. Mei speurhûnen wurdt yn en om it stadion socht.
Het Friesland College is yn 'e tuskentiid wer frijjûn.
Foar de seleksje fan SC Hearrenfean hie it gjin gefolgen. De spilers ha in frije dei.


description: It ûngelok barde op de Trekwei by Westergeast, wêr't in auto op in grutte peal botste.

title: Ravaazje nei't automobilist op dukdalf botst

maintext:
In autobestjoerder is sneontemoarn ferwûne rekke nei't er op de Trekwei by Westergeast op in dukdalf knald wie. Dat is in swiere peal dy't gewoanwei yn it farwetter stiet om boaten oan fêst te meitsjen.
De peal stie op de Trekwei yn de berm. Troch de klap sloech de dukdalf út de grûn. De auto kaam 50 oant 70 meter fierderop ta stilstân. De autobestjoerder is mei de ambulânse nei it sikehûs brocht. Dêr is in bloedproef by him ôfnaam. Syn auto rekke folslein fernield. Parkearre auto's op in hiem tichtby it ûngelok hawwe ek skea oprûn. Op de Trekwei wie it in grutte ravaazje. De dyk wie dêrom tydlik ôfsluten.


description: De iiswetterbehanneling dy't ûnder oaren Iceman Evert Hettema út Ljouwert tapast, wurdt hieltyd mear troch it medyske sirkwy akseptearre.

title: Iceman-metoade hieltyd mear akseptearre

maintext: De iiswetterbehanneling en kâld wettermetoade dy't ûnder oaren de Iceman Wim Hof en ek syn Fryske adept Evert Hettema út Ljouwert tapasse, wurdt hieltyd mear troch it medyske sirkwy akseptearre. Sa is it AMC sikehûs yn Amsterdam mei in ûndersyk úteinset om te sjen oft de Iceman-metoade effektyf genôch is om yn in behannelingspakket opnommen te wurden. Ut eigen ûndersyk hat nammentlik bliken dien dat 30 persint fan de kliïnten, dy't kâld dûse, minder lêst hat fan syktefersom.


title: Waadfûns stelt miljoenen euro's beskikber foar nije projekten

maintext: De projekten moatte in ympuls jaan oan de ekology en ekonomy yn it Waadgebiet. Bedriuwen, belange-organisaasjes en lokale oerheden kinne in skoat dwaan nei in subsydzje fan it fûns foar projekten yn it Waadgebiet. Dit kin fan begjin desimber ôf. Der kin op syn meast 500.000 euro subsydzje it projekt oanfrege wurde.


title: Nij keunstwurk by Appelskea moat werkenberens N381 fersterkje

maintext: By de Oude Willem oan de N381 by Appelskea komt in wurk fan keunstner Frank Havermans te stean. It keunstwurk moat neffens de provinsje de werkenberens en de útgongspunten fan de provinsjale dyk N381 fersterkje.


description: Hoe rint it by de Hynstedagen mei dizze ekstreme hjitte? Der binne maatregels naam, mar is it allegearre genôch?

title: FIDEO: Hynstedagen Driezum Wâlterswâld

maintext: De hjitte is foar minsken dreech, mar de hynders fan de Hynstedagen yn Driezum en Wâlterswâld hawwe it miskien noch wol dreger. Foar minsken is it advys om sa min mooglik te bewegen, en rêstich te bliuwen. Mar dat kin eins net as je meidogge oan in hynstemaraton. Ferslachjouwer Andor Faber wie freed te folsleine dei by de maraton, en docht ferslach.


description: Sneontejûn fynt it Keningsljeppen plak yn Burgum. Dêrby wurde de titels fan Kening, Keninginne en Prins fan Burgum ferdield.

title: LIVE: Fierljeppen yn Burgum

maintext:
De wedstriid is bysûnder omt ljeppers yn de finale wer op nul begjinne. It kin dus barre dat ien yn de foarronde fierder ljept as de winnende finalesprong. De trije winners slúte de jûn ôf mei in sprong mei de Fryske flagge yn de top fan de pols.
It fierljeppen yn Burgum is streekrjocht te folgjen by Omrop Fryslân fia in livestream. De wedstriid begjint om 19.00 oere.


description: De Ljouwerters ha dit seizoen fiif nije bûtenlânske spilers. Sy krije Nederlânske les en sjonge it klupliet fan Cambuur.

title: Cambuurspilers sjonge It Woanskip

maintext: Cambuur hat dit seizoen fiif nije spilers út it bûtenlân wei. Twa út Dútslân, twa út Frankryk en ien út Letlân. En der wie al in Japanner. Dêrom krije se Nederlânske les. En mei help fan de Nederlânske dosint en Omrop Fryslân diene se ek karaoke. En net samar karaoke. Se sjonge it klupliet fan Cambuur: It Woanskip.


description: De grutte fjoerflinter is ien fan de seldsumste flinters. De soart docht it dizze simmer goed yn en by de Brandemar. En dat komt as in grutte ferrassing.

title: Seldsume grutte fjoerflinter soarget foar ferrassing

maintext: By de Brandemar tusken Wolvegea en de Tsjûkemar binne in soad grutte fjoerflinters sjoen. En dat komt as in grutte ferrassing foar Staatsbosbeheer. Troch in flater ferline jier like it derop dat de populaasje fan de tige seldsume flinter sa goed as ferlern gien wie.


description: Foar de wittenskip hat Lifelines in belang mar ek foar guon minsken dy't oan it ûndersyk meidien hawwe. Lykas âld-SKS-foarsitter Peter de Jong, Syn ferhaal

title: Peter de Jong: Myn libben is rêden troch Lifelines

maintext:
"De nije subsydzje is krusjaal foar de wearde fan Lifelines", seit direkteur Saakje Mulder. "Yn dy sin binne wy rêden troch de steatssekretaris, de trije provinsjes, it UMCG en de Rykuniversiteit Grins. Lifelines helpt net allinnich de minsken yn Noard-Nederlân by it sûn âlder wurden. "It jildt foar hiel Nederlân en sels de hiele wrâld. Mar seker ek foar Friezen sitte der eleminten yn dy't ûndersikers brûke kinne om minsken sûnder te meitsjen. "
Unyk yn de wrâld
Wat Lifelines docht, safolle minsken folgje oer safolle jierren is unyk yn de wrâld, fertelt Saakje Mulder. Der binne wol oare gruttere ûndersiken, mar dan hawwe se net trije generaasjes. "Wy binne echt unyk yn de wrâld."
Der hawwe 450 oanfragen west foar gegevens fan Lifelines en 250 publikaasjes. Ien fan de foarbylden fan sa'n ûndersyk is de relaasje longpufkes-obesitas. Fierders is ek bekend wurden troch ûndersyk mei Lifelinesgegevens dat in soad minsken dy't risikofaktoaren hawwe gjin previntive medikaasje krije. En kinst alles deryn belûke, fertelt Mulder. It kin om medyske dingen gean, mar ek om bygelyks wurkleazens.
"Wy fertsjinje gjin jild. Dêrom moatte wy ek subsydzje hawwe. It sammeljen fan de ynformaasje wurdt betelle troch de provinsjes, UMCG, de RUG en VWS. De ûndersiker betellet foar it brûken fan de data. Dêr meitsje wy gjin winst op." En dêrom is de ekstra finansiering needsaaklik, fynt Mulder.


description: Alle alve stêden hawwe no in fontein, mar ek yn de doarpen is der wol romte foar, tochten se. It is de bedoeling dat der noch folle mear komme.

title: Heech folget de alve stêden en hat no ek in fontein

maintext:
Op it terrein fan jachtbemiddeling Pier Piersma stie al it keunstwurk 'De zeven wereldzeeën' fan keunstner Gerrit Terpstra út Heech. En dêr is no in fontein yn pleatst mei sfearferljochting.
It idee derachter is dat eins 100 doarpen in eigen fontein hawwe moatte en net allinnich de alve stêden.


description: Under oare op de rûte tusken Ljouwert en Grins, en tusken Ljouwert en Starum falle treinen út troch steuringen.

title: Ferskate treinsteuringen troch de hjitte


description: Pulsfiskerij soarget derfoar dat de fangsten weromrinne, sizze de lytsskalige kustfiskers. Guon binne der dêrom sels mei opholden.

title: Lytsskalige kustfiskers wolle pulsfrije sône fan 3 myl

maintext: De pulsfrije sône wurdt sjoen as tydlike maatregel oant der mear dúdlikheid is oer de pulsfiskerij. Neffens de lytse fiskers wurde harren needgjalpen al jierrenlang negearre. Se sizze dat der by harren wurkwize minder druk op de fiskstân en it miljeu is en dat de sektor relatyf sjoen de heechste wurkgelegenheid hat.


description: De ferkeap fan campers is omheechgien en dat fernimme se op de camperplakken yn Lekkum en Suderbuorren ek.

title: Ljouwerter camperplakken drok beset, ek troch LF2018

maintext:
Op de beide camperplakken fan Ljouwert is it drok, ek fanwege Kulturele Haadstêd. It camperplak yn Lekkum is spesjaal foar Ljouwert-Fryslân 2018 in jier earder iepen gien. Se soene eins takom jier pas iepen. Op guon dagen sit 'Lekkum' hielendal fol. Lekkum is in lúkse camperplak mei in waskromte, stoartdûsen en grillplakken bûtendoar.
It camperplak yn it Ljouwerter wyk Suderbuorren bestiet no twa jier. Dêr is it ek drok.


description: It is de bedoeling om de dyk minder belangryk (en drok) te meitsjen as de trochgeande rûte.

title: Undersyk nei it ferkear en de diken by it Fochtelerfean

maintext:
De gemeente hie it ferkearsûndersyk letter dwaan wollen, mar hellet it nei foaren. Dat bart ek om't der in moanne lyn jonge kraanfûgels deariden binne op de dyk troch it natuergebiet.
Minder belangryk
It is de bedoeling om de dyk minder belangryk te meitsjen as de trochgeande rûte. De gemeente wol dêrby wol rekken hâlde mei de feilichheid, de belangen fan de minsken dy't der wenje, de natuer en de rekreaasje. De útkomsten fan it ûndersyk lizze der oankommende hjerst, sa is de ferwachting.
Undersyk
It ûndersyk giet net allinne oer de dyk troch it Fochtelerfean hinne, mar ek oare diken tusken Appelskea, Easterwâlde en de N919 wurde meinommen.


description: Autoriteiten besykje it gebiet te ûntromjen. Op dit stuit binne der noch toeristen oanwêzich yn de buert fan de brân.

title: Grutte natuerbrân op Skiermûntseach, autoriteiten ûntromje part eilân

maintext:
Op Skiermûntseach stiet op dit stuit in grut stik dún yn de brân. It giet om in grut stik rûchte yn de buert fan it Minne Onnespaad. It is net dúdlik hoe't de brân begûn is, en oft der ek minsken yn de buert binne. It fjoer is noch net ûnder kontrôle, en der is troch de autoriteiten opskaald nei in GRIP 1. In grut gebiet is ôfset, toeristen wurde frege om by de westpunt fan it eilân wei te bliuwen. Op dit stuit binne der noch in soad minsken op de fyts ûnderweis.
De feiligheidsregio set ekstra personiel yn om it fjoer te bestriden. Ek is der in blushelikopter oproppen. De brânwachtminsken wurde sa gau as mooglik mei de boat oerset. Ek wurde der meardere trekkers mei jarretanken ynset om it fjoer te bestriden.


description: Der wie in soad krityk op it beslút fan premier Rutte om de eardere VVD-minister Halbe Zijlstra fan Easterwâlde nei foaren te skowen as topman by de Wereld

title: Halbe Zijlstra giet net nei de Wereldbank

maintext:
De eardere VVD-minister Halbe Zijlstra fan Easterwâlde hat himsels weromlutsen út de sollisitaasjeproseduere foar de Wereldbank. Hy kiest foar it bedriuwslibben, dêr't hy de lêste moannen in baan socht. Zijlstra, earder ek foarsitter fan de VVD-Twadde Keamerfraksje, wie troch premier Rutte nei foaren skood as opfolger fan de Nederlanner Frank Heemskerk by de Wereldbank yn Washington.
Der ûntstie in soad opskuor doe't dat bekend waard. Zijlstra moast yn febrewaris dit jier ôftrede as minister fan Bûtenlânske Saken, nei't hy in besite oan de Russyske presidint Poetin betocht hie.


description: Sa'n 450 bern dogge ein augustus mei oan de boarterswike op sportpark Nylân yn Ljouwert. De organisaasje siket noch frijwilligers dy't helpe wolle.

title: Berneboarterswike Ljouwerter wyk Nylân siket frijwilligers

maintext: It duorret noch even foardat it safier is, mar de organisaasje fan berneboarterswike Jeugdland op sportpark Nylân yn Ljouwert, siket frijwilligers. Foar de 31ste kear wurde 450 bern in wike lang fermakke mei sport en spul, hutten bouwe en muzyk meitsje.


description: TSG Hoffenheim, ferline seizoen de nûmer trije fan de Bundesliga, wie yn it Dútske Bruchsal fierstente sterk foar de Fryske earedifyzjonist.

title: SC Hearrenfean mei keihurde sifers ûnderút yn Dútslân

maintext:
Mei de oanwinsten Filip Bednarek en Rodney Kongolo yn de basis begûn Hearrenfean min oan de wedstriid. By it skoft seach it team fan trainer Jan Olde Riekerink al tsjin in 5-0-efterstân oan.
Yn de twadde helte krige Hearrenfean noch ris trije treffers om de earen. Henk Veerman en Michel Vlap skoarden noch wol tsjin.


description: De oerwinning op de frije formaasjepartij fan Boalsert wie snein foar it partoer fan Gert-Anne van der Bos, Taeke Triemstra en Tjisse Steenstra.

title: Partoer Van der Bos wint keatserij Boalsert

maintext: De oerwinning by de frije formaasjepartij fan Boalsert wie snein foar it partoer fan Gert-Anne van der Bos, Taeke Triemstra en Tjisse Steenstra. Yn de finale rûnen se mei 5-1 6-2 oer it partoer fan Bauke Triemstra, Dylan Drent en Hendrik Kootstra hinne. De lytse preemje wie foar Enno Kingma, Renze Pieter Hiemstra en Hans Wassenaar. Sy ferlearen yn de heale finale mei 5-3 6-6 fan de lettere preemjewinners.


description: Omwenners hearden nachts om trije oere hinne twa lûde knallen oan de foar- en achterside fan de wenning.

title: Drachtster wenning beskeadige troch brânstichting

maintext:
Yn Drachten is freedtenacht troch brânstichting skea oanrjochte oan in wente oan de Spitael. Omwenners hearden om trije oere hinne twa lûde knallen oan de foar- en achterside fan de wenning. Ruten sprongen en oan de achterside rûnen de garaazje en in auto skea op.
De bewenner en in buorman koenen mei in túnslang foarkomme dat der gruttere skea troch brân ûntstie. Yn de tún binne de restanten fan in jerrycan fûn. De plysje ûndersiket de saak.


description: Alle provinsjale brêgen yn Fryslân wurde yn ferbân mei de ekstreme hjitte oant nijer berjocht net mear betsjinne.

title: Alle provinsjale brêgen yn Fryslân sletten fanwegen hjitte


description: It stik wurdt noch trije kear spile takom maitiid.

title: Iepenloftspul Rêdbâd spilet takom jier ekstra foarstellingen

maintext:
It iepenloftspul is dit jier acht kear spile yn juny en july en wie folslein útferkocht. It waard opfierd yn de teätertún yn Broeksterwâld.
It stik fertelt it libbensferhaal fan de Fryske kening Redbad. Hy rekket befreone mei Hadegrim, de ferteller fan it ferhaal. It wurdt syn bêste freon, syn bloedfreon. Tegearre begjinne se plannen te meitsjen om Fryslân grutter, better en sterker te meitsjen.


description: Eksploitant Melle Prins focht de sluting op lêst fan de gemeente oan, mar dat wie sûnder sukses.

title: Rjochter bepaalt dat kafee Prins yn Kollumersweach ticht bliuwt

maintext:
Eksploitant Melle Prins fûn de sluting net terjochte en focht dy oan by de rjochter. Neffens him wie de sluting basearre op geroften. De gemeente kaam ferline wike by de behanneling fan de saak mei tritich tsjûgeferklearringen oer drugs en drugshannel yn it kafee. Neffens de rjochter is der dêrtroch gjin sprake fan geroften.
Dêrneist oardiele de rjochter dat it neidielige effekt fan drugs op de folkssûnens swierder weaget as de belangen fan de eksploitant. Dat der ekstra kamera's ophong binne, in doarbelied ynsteld is en de wierskynlike dealers oppakt binne, docht dêr neffens de rjochter neat oan ôf.


description: De wolf fan Boyl wie net allinnich. Ut ûndersyk docht bliken dat er by in groep fan seis wolven út Dútslân hearde.

title: Wolf dy't skiep deabiet by Boyl kaam út Dútske ridel

maintext:
De wolf dy't yn april dit jier twa skiep deabiten hat by Boyl komt út in Dútske ridel fan seis. Dat docht bliken út ûndersyk fan Wageningen Environmental Research.
It giet om trije wyfkes en trije mantsjes dy't dizze maitiid yn Nederlân wienen. De ûndersikers liede dat ôf út dna-ûndersyk by de deabiten skiep. Oft dizze wolven noch hieltyd yn ús lân binne, is net dúdlik.


description: Der is twa dagen yntinsyf ûnderhannele, mar der is noch gjin akkoart. De hantekening fan De Friese Poort is krúsjaal foar de bou fan it stadion.

title: De Friese Poort noch net akkoart mei WTC-plannen

maintext: Opliedingssintrum De Friese Poort is op de dei fan de deadline noch net akkoart gien mei de plannen foar nijbou op it WTC-terrein yn Ljouwert. Der is twa dagen yntinsyf ûnderhannele. Op dit momint is net dúdlik hoe it no fierder komt. De hantekening fan De Friese Poort it krúsjaal foar de bou fan it Cambuurstadion en de ûntwikkeling fan it omlizzende WTC-gebiet.


description: Ien fan de slachtoffers lei yn de berm.

title: Twa ferwûnen by frontale oanriding op Lauwersseewei by Dokkum

maintext:
Op de Lauwersseewei (N361) by Dokkum hat sneontenacht om 00:45 oere hinne in frontale oanriding west.
By oankomst fan de helptsjinsten lei in slachtoffer yn de berm. Dy persoan is mei spoed oerbrocht nei it Ljouwerter sikehûs MCL. It oare slachtoffer siet noch yn syn auto en is ek nei it MCL brocht.
De plysje ûndersiket de tadracht fan it ûngelok.


description: In motorrider is sneontemoarn by Aldwâld ûnderút gien. Dêrby rekke hy ferwûne.

title: Motorrider ûnderút en nei sikehûs brocht

maintext:
By Husternoard by Aldwâld is sneontemoarn in motorrider ferwûne rekke, doe't hy mei syn motor ûnderút gie. De man gie troch noch ûnbekende oarsaak yn in flaue bocht ûnderút.
Omstanners ferlienden earste help, wêrnei meiwurkers fan de ambulânse it oernamen. It slachtoffer is mei ûnbekende ferwunings nei it sikehûs brocht.


description: De hurdfytster fan It Hearrenfean wie yn it Tsjechyske Brno mear as in minút rapper as de nûmer twa.

title: Aafke Soet Europeesk kampioene tiidriden ûnder 23 jier

maintext: Hurdfytster Aafke Soet fan It Hearrenfean hat yn it Tsjechyske Brno goud helle by it Europeesk kampioenskip tiidriden foar rydsters ûnder de 23 jier.


description: Geert van Tuinen nimt de keatswrâld op 'e hakke. Dizze kear oer de gastfrijens by sportwedstriden en de reaksje fan Taeke Triemstra.

title: Geert fileart #5: In kop sop en it ferhaal fan Taeke

maintext:
"Ik wie ôfrûne sneon yn Jobbegea. Foar de radio die ik ferslach fan it brommerevenemint dêr. In geweldich barren, mei in soad sfear, in protte lûd, in kloft folk, de geur fan hamburgers en bezine en in protte spektakel. Ik haw dêr mei in protte minsken praat. En wat opfoel, dat wie de passy dy't al dy minsken hawwe foar har sport en/of brommer. Ik kaam de Fryske Nozems tsjin, brommerklup fan Meine en Harry. En wat in prachtige ferhalen fertelden se my. Skitterend.
En wat in gastfrijens dêr fan de organisaasje. As ik my ea wolkom field haw, dan wie it sneon wol yn Jobbegea. Spitich dat de 30e edysje tagelyk ek de lêste wie.
En wat in tafal, dat ik middenyn it keatsseizoen yn in plak kom dêr't se neat mei keatsen hawwe. Hooohooo! Dat kloppet net! Jobbegea hat sûnt koart in keatsferiening bliksem! Op 'e Grins hjit dy. Hiel tapaslik. It jongste lid fan de KNKB en it brûst fan de aktiviteit op it terrein achter de skoalle yn Hoarnstersweach, want dêr wurdt keatst.
Wie it dêrom, of om in oare reden, ik wit it net, mar ik waard om de haverklap oansprutsen troch minsken oer it keatsen. Ik fûn dat wol moai. Mar keatsklup of net: in protte minsken joegen wol oan dat sy mei dat keatsen eins it measte net hawwe. "Dit is wat oars as keatsen, jonge. Of net?" Ja, dat brommerevenemint wie wat oars as keatsen, dat is wier. Mar ik fûn it net minder, sa as in protte minsken tochten.
Lykwols fûn ik it moai dat ik snein dochs wer op 'en paad mocht nei in keatsfjild. Sportpark Nijlân yn Ljouwert foarmet de thúshaven fan keatsferiening Onderling Genoegen, Huzum. Echt goede parsefoarsjenningen hie Onderling Genoegen net regele moat ik sizze. Ien taffeltsje oan de râne fan it fjild wie der delklapt. Koenen twa sjoernalisten oan sitte. Te min fansels. En yn de brânende sinne, dus ik kaam jûns as in tomaatsje thús.
Normaal sprutsen wurde je by in keatsferiening goed fersoarge. In fijne tradysje is dat je as iten altyd, ja echt altyd, sop en broadsjes krije. Prima, mar it ferklearret wol wêrom't ik yn de wintermoannen gjin sop mear yt. Mar snein gie it oars. De dame yn de kantine liet ús witte dat in broadsje derôf koe, mar dat wy betelje moasten foar it sop. No kinne wy bêst in bedrachje misse foar in kopke sop, mar wat is dit foar besuniging. Dit is net in sterke aksje as it giet om gastfrijens.
Efkes evaluearje, foarsitter Johannes Dijkstra. Sa moatte je eins net omgean mei minsken dy't in lange dei oan it wurk binne om dyn keatspartij te ferslaan en yn de publisiteit te bringen. Ynformearje desneeds efkes by it brommerevenemint yn Jobbegea. En nim dan it ûnderkommen fan de ferslachjouwers ek efkes mei yn it neipetear. Soe moai wêze.
Dochs wie it in bysûndere dei yn Huzum, dêr't gelokkich genôch wetter servearre waard. En wat in keatserij. 'Bijltjesdag' wie it yn Huzum. Alles wat der oant no ta sa faak mei de krâns om de nekke fan troch gie, gie der yn Huzum ôf. By de froulju it partoer fan Nynke en Wiljo Sijbrandij en Marrit Zeinstra. Op de twadde list ôfservearre en sy moasten it dwaan mei de lytse preemje.
By de manlju wie it hielendal 'bijltjesdag'. Alle toppartoeren prestearren ûndermaatsk en waarden der ôffage. Mei as meast opmerklike ferlies fansels dat fan de formaasje Gert-Anne van der Bos, Taeke Triemstra en Tjisse Steenstra. Pynlik, dat ferlies op de earste list. Omdat dêrtroch net it rekôr fan acht wedstriden op rige winne helle waard. Pynlik ek, omdat it foar gjin meter rûn. Pynlik omdat it barde tsjin in partoer wêrfan't twa fan de trije keatsers amper de iene poat foar de oare krije koenen. Hylke Bruinsma hat in knibbelblessuere. Mei in protte muoite, pynstillers en ynjeksjes knokt hy him nei in ôfskied op de PC. Erwin Zijlstra hie sawat twa krukken en in rollator nedich om de bal yn it perk te krijen. Sa sear die syn rêch. En dochs winne fan sa'n topformaasje. Bysûnder.
Fansels gie ik (let) nei de partij efkes by de ferliezers lâns. Ik trof Taeke. En frege him oft hy efkes in ynterviewke jaan woe. Dat woe Taeke net. Hy fûn it gjin nijs en tendearre sels wat nei 'sensaasje'-ferslachjouwing. Ik wie wat ferwûndere oer de reaksje. Taeke, in yntelliginte jonge, dy't altyd klearstiet foar de parse. Taeke dy't altyd in goed en nuansearre ferhaal hat. Dy Taeke woe no net reagearje?
Ik socht it yn de argumintaasje. Dat wy him en syn maten alle wiken wer foar de kamera en mikrofoan hellen om it súksesferhaal te fertellen. Dat sy altyd ree wienen om kommentaar te jaan. Dat it no, no't dy rekôrpoging net slagge is, fansels ek logysk is dat wy dêr efkes op weromsjen wolle. Dat ik der net foar mysels stean, mar foar myn harkers en sjoggers. Dat ik dus gewoan myn wurk doch en uteraard gjin inkele foarm fan leedfermaak haw om it ferlies fan Taeke en dy. Mar dat yn de sport no ien kear de regel jildt 'yn goeie en minne tiden'. Sjoch nei de fytsers yn de Tour. En doe barde der wat moais. Taeke syn blik feroare. Hy tocht nei oer myn wurden. Seach der de reedlikheid fan yn. En sei: "Ik kom sa efkes by dy."
Trije minuten letter wie hy der. En lei hy foar kamera út wêr't it misgean wie en hoe't sy mei dit ferlies omgean sille yn de rjochting fan de PC. Gewoan, sa as Taeke dat as gjin oar kin. Rêstich, gedegen, kritysk op himsels en relativearjend as it giet om de folgjende partijen en noch altyd hiel bewust fan de eigen kwaliteiten. En Taeke liet nei dizze minne dei sjen wat hy is: op en bûten it fjild in topper."


description: In fûle brân hat in Lemster aak yn Warten folslein fernield.

title: Lemster aak yn Warten útbrând

maintext:
By in brân yn Warten is moandeitenacht in Lemster aak hielendal útbrând. De boat wie krekt hielendal opknapt en lei klear om út te farren. It skip lei yn it wetter achter de loads fan jachtwerf W. Bijlsma oan de Midsbuorren. Om't earst tocht waard dat de boat yn de loads lei, waard opskaald nei middelbrân.
De brânwacht hie it fjoer gau ûnder kontrôle, mar moast dêrnei noch wol neiblusse. Fan de aak is allinnich it kasko oer. In muorre fan de loads fan de jachtwerf rekke licht skansearre troch it fjoer.


description: Njonken de wurkstraf moet de man ek smartejild betelje oan it slachtoffer.

title: Agressive Sumarder nimt plysjefrou yn wurchgreep: 80 oeren wurkstraf

maintext: In man fan 23 jier út Sumar hat 80 oeren wurkstraf krigen, omdat er yn april yn Drachten agressyf wie tsjin in plysjefrou. Hy naam har yn in wurchgreep. De rjochter bepaalde fierder dat de man 400 euro smartejild betelje moat oan it slachtoffer.


description: Brandsma ljepte nei 18.90 meter en dat wie yn de matige wedstriid genôch. Broekstra soarge foar it hichtepunt mei syn 18.03 by de jonges.

title: Nard Brandsma wint fierljeppen Bûtenpost, Wisse Broekstra ljept PR

maintext:
Nard Brandsma kaam mei syn tredde sprong ta 18.90 meter. Dêrfoar hie er al 18.88 sprong. Hannes Scherjon kaam yn de foarronde net fierder as 16.85. Hy ferbettere him n de finale noch wol ta 18.61 en dat wie genôch foar it twadde plak. Sytse Bokma sprong 17.80 meter. Bokma liet krekt as Brandsma de finalesprongen oan him foarby gean, om him te sparjen foar de Nasjonale Fierljepmanifestaasje fan sneon op It Heidenskip.
By de froulju gie de oerwinning nei Akke Dijkstra, dy't in thúswedstriid sprong. Se gie as twadde de finale yn, mar mei har lêste sprong sette se de winnende ôfstân fan 14.99 del. Anneke Broersma waard mei 14.46 twadde, Boukje de Boer pakte it tredde plak mei 13.66.
By de junioaren gie de oerwinning alwer nei Freark Kramer. Hy kaam ta 18.16 meter.


description: It partoer fan Nynke Sijbrandij, Wiljo Sijbrandij en Marrit Zeinstra wie yn de finale yn Baard oermachtich.

title: Nynke Sijbrandij-en-dy pakke fiifde seizoensoerwinning

maintext:
It partoer Nynke Sijbrandij, Wiljo Sijbrandij en Marrit Zeinstra wie snein yn de finale fan it frouljus haadklasse keatsen frije formaasje yn Baard oermachtich tsjin it oare sterke frouljuspartoer fan Ilse Tuinenga, Sjanet Wijnia en Manon Scheepstra. Op 5-0 en 6-2 einige de partij troch in retoerslach perk troch Nynke Sijbrandij.
Yn de heale finale ûntsnapte it partoer Sijbrandij tsjin it partoer Marije van der Meer, Martine Tiemersma en Annelien Broersma. Se wûnen pas op 5-5 en 6-2. It partoer Van der Meer pakte de tredde priis troch de striid om dy tredde priis te beslissen op 5-5 en 6-2 tsjin it trio Tineke Dijkstra-en-dy.


title: Wettercrassula soarget noch altyd foar problemen op Skylge

maintext:
It slagget mar net om de wettercrassula fuort te krijen út de dunen fan Skylge. Sterker noch, de plant is no ek op in twadde plak oantroffen op it eilân. De wettercrassula komt oarspronkelik ut Australië en ferstikt oare seldsume planten. As it plantsje net ferneatige wurdt, soe dat foar dit gebiet in ramp weze en it predikaat 'heech ekologysk gebiet' ferlieze, seit boskwachter Remi Hougee fan Skylge.
Om dat foar te kommen wurdt no alles op alles set om foar altyd de Wettercrassula te ferwiderjen. Grutte stikken fan de dunen moatte hjirfoar ôfgroeven wurde en dat kostet in soad jild.


description: Koade oranje yn Fryslân. It is hjit, drûch en ferskate eveneminten passe it programma oan of wurde hielendal ôfsein. Bliuw op de hichte.

title: LIVEBLOG: Hjitte yn Fryslân

maintext: In ûnbekende man hat tongersdeitejûn tsjin alve oere in stik berm yn 'e brân setten oan de Oprijlaan yn Drachten. Tsjûgen seagen dat er wat oanstuts en yn de berm smiet. Fanwege de drûchte koe it fjoer him hiel gau ferspriede. De brânwacht hat it fjoer útmakke. De plysje is op syk nei tsjûgen. De fertochte is in blanke man fan in jier as 30.


description: Der waard in skodoar fernield om yn it pân oan de Noarderdwersfeart te kommen.

title: Mistgenerator giet oan by ynbraak yn tankstasjon Drachten

maintext:
Troch de ynbraak gie de mistgenerator oan, bedoeld om ynbrekkers it sicht te ûntnimmen. Tsjûgen dy't de mist út it gebou kommen seagen, warskôgen de helptsjinsten.
De plysje begûn fuortendaliks in syktocht, werby't ek in plysjehûn ynset waard. It is net dúdlik oft der ek wat bút makke is.


description: Damwâld hopet troch de nije namme Cichorei City mear toeristen nei it doarp te lûken.

title: Damwâld hat nije bynamme: Cichorei City

maintext: Om mear toeristen nei Damwâld te lûken, hat it doarp in nije bynamme: Cichorei City. It doarp wol himsels sa mear op de kaart sette. Cichorei, in soart kofje, waard eartiids teeld yn it doarp. Iepenloftmuseum De Sûkerij lit de skiednis fan it doarp en de cichorei sjen. Boargemaster Klaas Agricola fan de gemeente Dantumadiel wurdt ambassadeur fan Cichorei City.


description: Der wurdt ek tongersdei noch wurke om de balkons asbestfrij te krijen.

title: Anjenplein skjin fan asbest, balkons noch net

maintext:
Tiisdei wie der brân op de tolfde ferdjipping. Dy brân wie nei in oere ûnder kontrôle, mar der kaam wol asbest frij. Woansdeitemoarn is earst it plein foar de flat ûndersocht en dêrnei skjinmakke.
De bewenners fan de flat meie no wer gebrûk meitsje fan de gewoane yngong. Dêr koene se tiisdeiteJûn en woansdeitemoarn net del, omdat der asbest foar de doar lei. Allinnich fia in needútgong koene de bewenners de flat út komme.
It skjinmakwurk rjochtet him no fierder op de balkons. Bewenners hawwe it advys krigen net op harren balkons te kommen. De ferwachting is dat de skjinmakkers ek tongersdei noch nedich hawwe om asbest fan de balkons te krijen.


description: De mooglikheden om mear mei it fleis en de molke fan it ras te dwaan wurde fierder ûndersocht.

title: Boeren moatte gearwurkje om Frysk readbûnte kij te rêden

maintext:
De Frysk readbûnte kij kinne allinnich rêden wurde as boeren yn Nederlân gearwurkje. Dat is konkludearre út de earste offisjele brainstoarm oer it behâld fan it ras. Boeren en oare nijsgjirrigen kamen koartlyn op de byienkomst ôf om te sjen of de ideeën, dy't ûnder oare troch in oprop by Omrop Fryslân binnen kamen, útfierber binne.
De brainstoarm wie organisearre troch de Stichting Behoud Roodbont Fries Vee. De wichtichste konklúzje neist it gearwurkjen is dat der in fertsjinmodel nedich is, om te soargjen dat de kij jild opsmite. En sille de mooglikheden om mear mei it fleis en de molke fan it ras te dwaan fierder ûndersocht wurde.


description: Oleh Mudrak waard sûnt 8 july fermist. Hy waard doe foar it lêst sjoen yn syn wenplak.

title: Fermiste man út Ljouwert is wer terjochte

maintext: De fermiste Oleh Mudrak út Ljouwert is terjochte. Dat meldt de plysje op Twitter. De 25-jierrige Oleh waard sûnt 8 july fermist, hy waard doe foar it lêst sjoen yn syn wenplak. Mooglik dat er dêrnei noch sinjalearre is yn Himmelum, mar dat is net wis. De plysje meldt yn de Tweet net wêr't Oleh fûn is en hoe't er der oan ta is. Wol wurdt elkenien tank sein foar it útsjen nei him.


description: It bierke mei Snitser yngrediïnten moat net allinnich lekker wêze, mar hat ek in sosjaal doel: it fergrutsjen fan belutsenens yn de Snitser mienskip.

title: Snits komt mei eigen bierke: 't Waterpoartsje

maintext:
It bierke is net samar in bierke, mar hat ek in sosjaal aspekt. Stichting 't Waterpoartsje hat as missy it stimulearjen fan wille en it fergrutsjen fan maatskiplike belutsenens yn de Snitser mienskip.
It Snitser bierke moat dy missy fundearje. Om dit foarmekoar te krijen, betinke, brouwe en drinke de Snitsers it bierke mei yngrediïnten út de stêd. Elkenien dy't in bierke bestelt, skinkt fuortendaliks 25 sint oan Stichting 't Waterpoartsje. De stifting steunt mei dit jild doelen dy't itselde stribjen hawwe: wille en mienskip. Dat kin werklik fan alles wêze, as it de Snitsers mar ferbynt en de wille befoarderet.


description: Foar it earst hat in otter de oerstek makke troch de dûker tusken de Grutte en de Lytse Wielen by Ljouwert. In loopplankekonstruksje brocht útkomst.

title: Earste otter troch dûker by de Grote Wielen

maintext:
Ottersaakkundige Harrie Bosma hat op kamerbylden sjoen dat nei in jier de earste oerstek slagge is. Der libje trije of fjouwer otters yn in grutter gebiet by De Wielen. It stribjen is in goede ekologyske ferbining te meitsjen tusken de beide Natura2000-gebieten Grutte Wielen en Alde Feanen.
De provinsje en It Fryske Gea hawwe ferline jier gaas spand by de Grutte Wielen fan Oentsjerk oant Ljouwert om foar te kommen dat otters de dyk oerstekke. By Gytsjerk wie al in passaazje makke, mar de Grinzerstrjitwei foarme oant no ta noch in obstakel om fan de Grutte Wielen nei de Lytse Wielen te kommen. Dat probleem liket oplost, no't de dûker brûkt wurdt.


description: Foaral troch de Elfwegentocht witte in soad minsken no dat it produkt bestiet, al binne guon noch wol huverich om blauwe disel te tanken.

title: Blauwe disel hyltyd mear bekend yn Fryslân

maintext: De miljeufreonlike blauwe disel wurdt hyltyd mear bekend yn Fryslân. Foaral troch de Elfwegentocht witte in soad minsken no dat it produkt bestiet. Mar net folle minsken witte dat der in Frysk bedriuw achter sit, Future Fuels út Aldehaske. Guon minsken binne huverich om blauwe disel te tanken. Direkteur Germ Wiersma fan Future Fuels is resolút: "It kin yn alle disels, âlde en jonge auto's."


description: De plysje hat de farwei en omlizzende strjitten ôfsletten. Se dogge ûndersyk nei de identiteit en de deadsoarsaak.

title: Dea persoan yn wetter sintrum Frjentsjer fûn

maintext: Yn it wetter lâns de Suderkade yn it sintrum fan Frjentsjer is moandeitemiddei in dea persoan fûn. De plysje hat spesjale teams nei Frjentsjer stjoerd om it stoflik omskot út it wetter te heljen en om de identiteit fan it slachtoffer te ûndersykjen.


description: Deputearre Johannes Kramer iepene de fernijde dyk troch Burgum. Stopljochten hawwe plak makke foar nije krúspunten mei 'dielde romte'.

title: Burgum 'grutsk' op nije trochgeande grutte dyk

maintext:
Neffens de gegevens fan de gemeente Tytsjerksteradiel is de ferkearsstream troch it doarp seker de helte minder wurden sûnt de iepening fan de Sintrale As oan de westkant fan it doarp. "Allinnich wa't yn Burgum wêze moat, komt hjir noch", seit wethâlder Rommert Dijk. "Ma sa út en troch rydt der noch wol in ferdwaalde bûtenlânske frachtweinsjauffeur, dy't de navigaasje noch net oanpast hat, troch it doarp. Blykber hat dat noch wat tiid nedich."
Dielde romte
De fernijde grutte dyk sjocht der gâns oars út. De dyk is smeller mei op guon krúspunten dielde romte (shared space) op it plak fan stopljochten. "Dat moat faaks even wenne, mar ik haw der alle betrouwen yn dat it goed komt", fertelt Dijk. De gemeente hat wiidweidich mei in aparte meipraatgroep fan omwenners oerlein oer de krekte ynrjochting.


description: Kollumnist Nynke van der Zee rûn koartlyn topmodel Doutzen Kroes tsjin it liif, yn har kollum fertelt ze wat folget.

title: Kollum: "Net njonken de skuon"

maintext:
Wy wiene mei ús dweilorkest útnûge om te blazen op de bradery fan Eastermar. It wie prachtich moai waar en der kaam aardich wat folk op ôf. Doe't wy krekt mei ús twadde muzykblokje útein set wiene, waard ik oanstompt troch de trompettiste njonken my. 'Hast wol sjoen wa't dêr stiet?', flústere se. Ik koekeloerde yn de rjochting dy't se opseach. 'Mei dat blauwe jurkje oan', flústere se opnij. Dus ik nochris better sjen. En doe seach ik har stean. Doutzen Kroes.
Tusken alle minsken dy't it smoardrok hiene mei it keapjen fan nije sportsokken, oaljekoeken en sûkerspinnen stie Doutzen mei har twa berntsjes. Kalm beseach se de kreamkes mei guod. Om har hinne gie it libben gewoan troch. Net ien dy't op- of omseach. Gjin minske dy't har frege om in selfie of in hântekening. Gjin manlju dy't prompt yn katzwijm foelen. Hielendal neat. Ik stie der suver mei ferbjustering nei te sjen. Hoe kin dit?
Set Doutzen midden yn Amsterdam en ik bin der wis fan dat elkenien op har ôffleant as fruchtemichjes op in brune banaan. Want wa kin no sizze dat er Doutzen yn it echt sjoen hat? Of better noch: mei har op de foto west hat? Sa'n kâns krigest mar ien kear yn dyn libben, dus moast derby wêze. Bist gek ast gewoan trochrinst. Ja dochs? Mar yn Eastermar is der dúdlik gjin minske dy't sa tinkt. Dêr is Doutzen de gewoanste saak fan de wrâld.
Wat is dat mei Eastermar dat minsken hjir altyd sa kalm bliuwe? Se winne begjin dit jier miljoenen mei de Postcodeloterij, mar gjin kop dy't no ynienen in dikke Ferrari op it hiem stean hat. Sterker noch: se wiene ferline wike snein hast blider mei de appeltaart fan de HEMA dy't se wûnen as mei al dat jild.
En ek al hawwe se it meast prachtige fotomodel fan de wrâld yn harren doarp te wenjen, se dogge der neat mei. Freegje ien út Eastermar wa't de bekendste ynwenner fan it doarp is en se roppe allegearre: 'Dam Jaarsma fansels!' Net ien dy't betinkt om in kuiertocht lâns it bertehûs, de basisskoalle en de kuorbalklup fan Doutzen te organisearjen, mar de Dam Jaarsma doarpskuier stiet al jierren op de aginda. Fierder binne se wiis op harren eigen skûtsje, de fernijde iisbaan en de smûke haven. Dêr kin gjin miljoen fan Gaston tsjinop.
Yn Eastermar rinne se gewoan net gau njonken de skuon. Doch mar gewoan dat is al gek genôch. Of sa't se sels op de webside fan it doarp sizze: 'In bysûnder doarp mei gewoane minsken'. Wat dat oanbelanget soene wy allegearre wol wat mear as Eastermar wêze kinne. Of as Doutzen wat dat oanbelanget. Dy frege har beide berntsjes nei ôfrin fan ús muzykoptreden: "En, wat fûnen jim der fan?" It antwurd wie dúdlik, want yn koar hearde ik beiden roppen: "Stóóóm!" No ja, it soarge der yn alle gefallen foar dat ek wý net njonken ús skuon rinnen giene. De earste stap om in Eastermarder te wurden."


description: De brânwacht fan Beetstersweach moast woansdeitejûn útride foar in brân op it strantsje fan de Smelle Ie.

title: Brânwacht yn aksje foar brân op strân by de Smelle Ie

maintext:
By it strantsje by de Smelle Ie stie woansdeitejûn in plestik picknicktafel yn 'e brân. Buertbewenners seagen swarte reekwolken en bellen 112. De brânwacht fan Beetstersweach ried dêrop út. Om by it fjoer te kommen moast lykwols earst noch de ketting fan de slachboom by it strantsje trochknipt wurde.
It fjoer wie al gau út. Bewenners hawwe seis jongeren sjoen by de brân. As sy der wat mei te krijen hawwe is net dúdlik. It strantsje is jûns en nachts ferbean gebiet. De plysje sil der de kommende moannen ekstra kontrolearje.


description: Toeristen yn Nij Beets bliuwe faak net langer as in dei yn it doarp en dat moat oars, fynt Pleatslik Belang. De oplossing? In sanitêr gebou.

title: Húske, dûs en waarm wetter moatte toeristen langer yn Nij Beets hâlde

maintext:
Rolstoelfreonlik
Fan it gebou kinne toeristen fergees gebrûk meitsje fan waarm wetter yn de dûs en de toiletten. "Se binne sels rolstoelfreonlik makke," follet foarsitter fan it Pleatslik Belang Pieter Nauta oan. "Wy moatte minsken ek wat service biede. De sinnepanielen soargje der foar dat der elektrisiteit is yn it gebou."
It inisjatyf kaam út it doarp wei, mar der wie net fuort in soad stipe fan de provinsje om by te dragen. "Alles moast fan ûnderen op komme. Se woene graach dat wy fanút ús eigen ekspertize wurken. It wie púzeljen, mar wy hawwe it klearkrigen."
De namme
It gebou hjit It Bjinstap. De kar foar dizze namme wie gau makke. "In bjinstap wie eartiids in ferleginkje by it wetter. Op dat plak koene de boeren de molkbussen himmelje en de froulju de wask dwaan."
It projekt waard úteinlik stipe troch de provinsje, Wetterskip Fryslân, de Marrekrite en stichting Damshûs. Mei help fan de Teyens Fundatie en de Corneliastichting is it slagge om alle ambysjes wier te meitsjen, seit Nauta.


description: Gert-Anne van der Bos, Taeke Triemstra en Tjisse Steenstra wûnen sneon yn Seisbierrum en ek snein yn Arum wiene sy de bêsten.

title: Alfde oerwinning by frije formaasje foar Van der Bos-en-dy


description: It ynsekt is no op trije plakken yn Ljouwert sinjalearre. Santjin jonge iken binne oantaast troch de rûp.

title: Ikeprosesjerûp rukt op: no ek yn Ljouwerter wyk Huzum

maintext: De ikeprosesjerûp lit him wer op mear plakken sjen. Yn Ljouwert binne santjin jonge iken oantaast troch de rûp. It is de earste kear dat de rûp yn Ljouwert opdûkt.


description: De man waard troch noch ûnbekende oarsaak skept troch in auto. Twa ambulânses en in traumahelikopter waarden oproppen.

title: Fytser swierferwûne nei oanriding yn Drachten


description: Húsdokter yn oplieding mei net yn Fryslân by in praktyk wurkje, om't er net yn Grins studearret, mar yn Nijmegen

title: Húsdokter yn oplieding wol graach nei Fryslân, mar mei net

maintext:
Jouta syn frustraasje wurdt noch grutter troch it feit dat hieltiid yn it nijs is dat der in húsdoktertekoart is yn Fryslân. Dat tekoart is net oplost troch soepeler mei de plakken foar húsdokters om te gean, mar it soe wol helpe, neffens Jouta. As jo ien kear op in plak oan it wurk binne, ferhúzje jo net sa gau mear nei in oar plak. De ynstânsjes hâlde neffens him it tekoart op dizze wize sels yn stân. Dêr soe wat oan dien wurde moatte, seit Jouta.
Foarearst is it probleem net oplost en rydt Sytse alle dagen trije oeren deis nei en fan syn wurk. En is er folle letter klear mei de stúdzje. Foar Fryslân gloaret der wol hope. Mei in jier is Jouta klear mei syn oplieding en hy is wis fan doel yn Fryslân syn fak as húsdokter út te oefenjen.


description: Festivals yn it Griene Stjergebiet en beswiermakkers binne, sa't it liket, oan elkoar ferbûn.

title: Wethâlder Feitsma: "Ljouwert hechtet oan festivals yn Griene Stjergebiet"

maintext:
Likegoed bliuwt it in probleem foar de gemeente, nei alle gedachten stiet it Welcome to the Village-festival, dat oer twa wike begjint, itselde te wachtsjen. En dat wie foarich jier ek al it gefal.
"De gemeente is dermei dwaande dat it ienfâldiger wurdt om in festival te organisearjen wat fergunningen oangiet," fertelt de Ljouwerter kultuerwethâlder Sjoerd Feitsma. "Dat kin net earder as 2019 of 2020, mar dan jildt it wol foar in jier as tsien." Dan kinne de fergunningen ek noch oanfochten wurde, oer lûdsnoarmen is altyd wol diskusje.
"De gemeente hechtet oan de festivals yn it gebiet as ûnderdiel fan kultureel Ljouwert, mar sjocht ek nei de belangen fan omwenners. We sjogge altyd oft it ferantwurde is."


description: Sa'n 20 âlde skippen dogge mei oan de twajierlikse Turffeartdagen. Se farre fan Appelskea nei Ljouwert en der binne ferskillende aktiviteiten.

title: Alde skippen en nije enerzjyfoarmen op Turffeartdagen yn Appelskea

maintext: Om wer omtinken te jaan oan it feit dat Appelskea ûntstien is troch turfwinning en dat de bewenners yn earmoed yn plaggehutten wennen, organisearret de Stichting Turfvaartdagen Appelscha om it jier de Turffeartdagen. Sa'n 20 antike skippen ha dêr it ôfrûne wykein oan meidien. Minsken koene âlde skippen besjen, mar ek yn de kunde komme mei âlde ambachten of 'Oud-Hollandsche' spultsjes en oare ferdivedaasje.


title: Steuringen yn brêgen yn hiel Fryslân

maintext:
Ferskate brêgen yn Fryslân hawwe op it stuit te krijgen mei steuringen troch de waarmte. Dat meldt de provinsje. De brêgen by Kiestersyl en Dronryp, de stasjonsbrêge yn Frjentsjer en de brêge Noarder Alde Wei wurde op it stuit net bestjinne.
De lêste brêge, Noarder Alde Wei, wie koartlyn wer reparearre.


description: It ferkear moat yn de fakânsjewiken rekken hâlde mei mooglike fertragingen, yn ferbân mei it wurk.

title: Begjin oanlis lûdswâl Sintrale As

maintext:
De grûn dy't nedich is om de wâl oan te lizzen, komt út depots by Garyp en De Tike/Nijegea. De oanfier fan de grûn wurdt dien mei frachtauto's, dus ek op de dyk sels sil der wat mear wurkferkear oanwêzich wêze.
Under de wurksumheden is der ien rydstrook fanút de rjochting Burgum nei Hurdegaryp ôfsletten. Ek mei der minder hurd riden wurde. Nei ferwachting is it wurk foar 1 oktober klear.


description: Fryslân krijt mear jild fan it ryk as dat der betelle wurdt. Dat docht bliken út in ûndersyk yn opdracht fan de FNP. Dochs is de partij net tefreden.

title: Fryslân fertsjinnet netto oan it ryk, mar net genôch

maintext:
Nettsjinsteande it foardiel is de FNP net tefreden. De partij fynt dat der hjir te min ynvestearre wurdt yn wittenskiplik ûndersyk of wittenskiplik ûnderwiis. Dat lêste is logysk, sa seit de ûndersiker fan it COELO, om't hjir gjin universiteit is. It gefolch is, sa seit Sybren Posthumus fan de FNP, dat der in braindrain is. Jonge minsken gean fuort út de provinsje om bygelyks yn de Rânestêd goed betelle wurk te finen.
Te min ynvestearingen
Posthumus fynt dat mei dit ûndersyk dúdlik wurden is dat it ryk fierstente min ynvestearret yn Fryslân. Benammen op it mêd fan ynfrastruktuer en de ekonomy. De wurkleazens is hjir dêrom ek heger, sa konkludearret de FNP. Sprieding yn de ynvestearingen fan it ryk kin der ta liede dat de Rânestêd minder drok wurdt en ek de regio's it finansjeel better krije. De FNP wol de útkomsten brûke foar de ferkiezingskampanje fan Provinsjale Steaten takom jier.


description: Der komt wer folop wetter út de kranen yn Kaapstêd yn Súd-Afrika. Nei moannen fan drûchte en strenge maatregels lykje alle problemen foarby.

title: Sierd van der Bij oer wetterkrapte yn syn Súd-Afrika: it wie op it rantsje

maintext:
Mar sûnt in pear dagen jilde de maatregels net mear. "Yn de damen sit no mear wetter as yn 2016. Wetterfallen rinne wer en tunen stean wer yn bloei. It is no winter yn Súd-Afrika. Oars falt der yn de winter genôch wetter, mar dat wie no net sa. Mar gelokkich is wer goed kaam. It wie op it rantsje. Jo moatte der net oan tinke wat der barre soe as in stêd mei 3,5 miljoen ynwenners lykas Kaapstêd sûnder drinkwetter komt te sitten."
Dochs is net elsenien like bliid: "De priis fan wetter is de ôfrûne moannen bot omheechgien. De wetterliedingmaatskippij moast nije techniken ûntwikkelje om oan wetter te kommen. En dy priis giet no net nei ûnderen. Guon minsken binne dêr lulk oer".
It toerisme hat in flinke klap oprûn troch de drûchte. "As der by in hotel gjin wetter yn it swimbad sit, dan bliuwe de gasten fuort". Sierd van der Bij hat wol leard fan de lêste tiid om sels suniger mei wetter om te gean. In pear simpele saken lykas de kraan net rinne litte by it toskboarsteljen, dat docht er noch hieltyd.


description: Yn de finale yn Easterein wûnen de Berltsumers mei 5-0 en 6-4 fan Hijum Feinsum.

title: Berltsum wint Jong Feintepartij


description: By de brân fan sneontenacht yn restaurant de Twee Broertjes yn Harns is gjin asbest frijkaam.

title: Gjin asbest frijkaam by restaurantbrân Harns

maintext:
De brân is sneontenacht ûntstien op it dakterras fan de boppeste ferdjipping. Doe't de brân ûntdutsen waard, koene de bewenners fan it pân op 'e tiid it pân út komme. Wat de oarsaak fan de brân is, is noch net bekend.
Eigener is bot oandien
De eigener fan de Twee Broertjes is bot oandien. It is in jonge ûndernimmer fan 22 dy't noch net sa lang dwaande wie mei de saak. Syn heit wie sneintemiddei de boel oan it oprêden. Ek hy is oandien. Se wolle sa gau as mooglik de saak wer iepen hawwe, mar moatte earst noch fan alles regelje en dizze tsjinslach ferwurkje.
Boargemaster: skrik om it hert
Boargemaster Roel Sluiter fan Harns wie sneontenacht by de brân oanwêzich. Doe't hy de oprop krige, hie hy de skrik om it hert. In brân yn de tichtbeboude binnenstêd is altyd syn grutste soarch. Doe't de brân gau ûnder kontrôle wie, wie der opluchting.
De brânwacht wie mei ferskate korpsen oanwêzich: Harns, Frjentsjer, Boalsert en Wytmarsum wiene útrukt. Achterôf mear as genôch, mar neffens de boargemaster kinne je gjin inkeld risiko nimme by dit soart brannen. Der wenje in protte minsken boppe de winkels en hoarekasaken.


description: Ien fan de grutste teäterspektakels fan LF2018 hat de fokus op saken dy't in soad Friezen oan it hert gean.

title: 'Conference of the birds' oer de oerienkomsten tusken fûgels en Fryske orkesten

maintext:
Krêft fan it kollektyf
Pruiksma set him no al meardere jierren yn foar de takomst foar de Fryske korpsen en dat wurket. In foarbyld dêrfan is ien fan syn projekten Birds & Brass. "Ik kaam der efter dat korpsen ûnderling hast gjin kontakt hawwe, mar se kampe wol mei deselde problemen. Troch dy korpsen gearwurkje te litten by Brids & Brass binne se as mienskip sterker wurden", seit Pruiksma.
As foarbyld nimt er de gearwurking yn gemeente Opsterlân. Ferskate korpsen binne byinoar kaam, skoallen binne der by belutsen en sa hat it úteinlik 110 nije leden opsmiten. "It is krekt sa as in kloft mei fûgels. As se mei-inoar fleane dan kin rôffûgels harren net pakke. Dat sjochst ek werom yn de foarstelling." Pruiksma fertelt ek dat er dêrom eins syn doel al behelle hat: "Minsken byinoar bringe en ynspirearje, dêr gean ik foar. En dat is wat my oanbelanget al slagge."


description: Keatsferslachjouwer, -leafhawwer én -kritikus Geert van Tuinen nimt in pear kear yn it keatsseizoen de keatswrâld op de hakke.

title: Geert fileart #2: Reade Laas Pieter en Steenie Fenomeni

maintext:
It keatsen stie snein wer ris op in frjemde manier yn de belangstelling dit wykein. In reade kaart foar ús sympatike Feinsumer keatsfreon Laas Pieter van Straten. En read by it keatsen is bysûnder. Op de haadklassepartij fan Harns gie hy op de bon.
Wat barde der? Laas Pieter keatste mei syn maten Auke Boomsma en Marten Feenstra yn de earste omloop tsjin Enno Kingma, Renze Hiemstra en Hans Wassenaar. Stiif partij wie it. Dan betrêdzje twa man fan de wantekommisje it fjild fan Eendracht. Se lizze de partij stil op 4-3 en kontrolearje Laas Pieter syn want. Dat mei allegear. Stiet yn dy grutte brij fan regeltsjes fan it KNKB. Laas Pieter hat tongersdei in nije want helle by wantemakker Reinder Triemstra.
Foarskrift is dat dy want dan earst troch it keatsbûn keurd wurde moat en dan meie je der mei keatse. Earstfolgjende keuring: 9 july. Dus Laas Pieter hie oant dy tiid mei syn âlde want keatse moatten. Hy gie der lykwols fan út, bytsje nayf, dat hy oant dy tiid wol keatse mocht mei de nije want en dat it stimpel der dan nei 9 july wol op kaam. Mis dus.
Wantemantsjes komme it fjild op, lizze de partij stil en geane doelbewust op Laas Pieter ôf. Sa doelbewust dat je tinke: hmmm, foarkennis? Tipke hân út it fjild? Hoe dan ek: Laas Pieter is de klos. De wantemantsjes melde it fergryp oan skiedsrjochter Marinus Grond en dy kin dan (oar regeltsje) net oars as Laas Pieter de reade kaart jaan. Ein partij Van Straten.
It korps fan Harns spilet noch efkes "Vandaag is Rood" fan Marco Borsato, want fyngefoelichheid is net it sterkste punt fan de Harnzers. Laas dript ôf en der wachtet him in straf, út te sprekken troch de strafkommisje. En dan geane de ferhalen. Hoe lang sil Laas Pieter skorst wurde foar dit fergryp? Fiif, miskien seis partijen? Komt dielname oan de PC yn gefaar? Neffens in iverige haadklassekeatser net, want dy mient der hiel wis fan te wêzen dat de PC bûten it KNKB om organisearre wurdt. Ik help dy keatser efkes út de dream: de PC wurdt keatst ûnder de regleminten fan it KNKB, dus soe in skorsing ek jilde kinne foar dy partij.
Mar safier moat it fansels net komme. De lêste reade kaart dy't foel yn it haadklassekeatsen datearret fan 30 maaie 2010. Doe pakte Martijn Olijnsma skiedsrjochter Fokke van der Veen by de bealch en hy koe fertrekke. Straf (ik haw Martijn der efkes oer belle): 4 wedstriden skorsing. Set beide oertredings foar elkoar oer en je kinne net oars as ta de konklúzje komme dat yn dit gefal in mylde straf fan tapassing wêze moat. Lichaamlik geweld fersus nayf gedrach.
De want fan Triemstra mankearret neat oan, dat is wis. Dus it is eins in formeel fergryp fan Laas Pieter. Mei ik de strafkommisje in foarstel dwaan? Twa wedstriden en ien ûnder betingst. Fanwege nayf gedrach. En in warskôging fan de kommisje: "Noait wer dwaan Laas." En klear is it. En mei ik de wantemantsjes ek in advys jaan? Kom ris wat faker op de haadklasse! Mar kontrolearje dan wat breder. Ek de toppers. Want kontrôle op dy wanten is net ferkeard. Dat moat altyd wêze. Mar dit gefal hat dochs wol wat wei fan willekeur. En ek dat mei de strafkommisje meinimme yn syn oardiel.
Steenie Fenomeni!
En dan moatte wy it fansels noch efkes hawwe oer Tjisse Steenstra. Steenie Fenomeni! Jonges jonges, wat hat it keatsen in geweldich boechbyld yn de persoan fan Tjisse. Seis kear wûn hy dit jier al in frijeformaasjepartij, seis kear waard hy kening. Keatst noch mar amper trije jier op de haadklasse, wûn 42 earste prizen en waard 26 kear kening!
Steenie is yn bloedfoarm. In genot om nei te sjen. Sa jong en sa wis fan himsels. Op en út. Ien fan de pear keatsers dy't it net útmakket wat de stân is. Steenie slacht op mei risiko. Omdat hy it kin. Omdat hy it doart. Omdat hy yn foarm is. Tjisse komt út in ferneamd keatslaach en dat lit er sjen, alle wiken wer.
It moast efkes op gong komme dit seizoen. Fansels gie Gert-Anne van der Bos dit seizoen as earste opslagger fan start. Mar syn ritigens stie ultym súkses yn it paad. It roer gie, nei de nedige hurde wurden, om yn de formaasje Van der Bos, Triemstra en Steenstra. Van der Bos mei begjinne as foar-bêst-opslagger. Mar mist hy twa kear achter elkoar it perk, dan nimt Steenie ûnferbidlik de opslach oer. Net mear omgrieme oant it te let is, mar drekt yngripe. Dat is hurd foar Bossie, mar foarearst skikt de grillige opslagger him yn in rol fan twadde fioelist.
De fraach is lykwols: Hoe lang sil Van der Bos dat akseptearje? Hy sit no net echt lekker yn syn fel, mar as dat skylk wol wer sa is, dan sil it dreech wurde om sa'n byrol te akseptearjen. Mar yndachtich de wurden fan Wouter Bos oer de hege enerzjyprizen eartiids jildt hjir ek: "Wen er maar aan." Steenstra is fan kroanprins rap útgroeid ta kening fan it keatspeloton. Dêr heart status en ynfloed by. De kening bepaalt.
De absolute strukturele haadrol, dêr't hy oan wend wie, sil foar Gert-Anne van der Bos net mear weilein wêze. Mar Van der Bos is noch te goed om dat te akseptearjen. En dus liket der mar ien logysk paad foar Bossie. Ald-topkeatser Johan Okkinga wie der snein dúdlik oer: "Van der Bos moat op syk nei nije maten." Johan soe wolris gelyk hawwe kinne.


description: Sy hawwe har oanmeld om yn augustus mei te dwaan oan de Alvestêdeswimtocht fan olympysk kampioen Maarten van der Weijden.

title: Al 1500 minsken sille meiswimme mei Maarten van der Weijden


description: De man sit fêst, om't hy fertocht wurdt fan it mishanneljen fan in frou.

title: Ljouwerter oanhâlden nei mishanneling frou

maintext:
In 33-jierrige Ljouwerter is moandeitejûn yn syn wenning yn Camminghabuorren oanhâlden foar it mishanneljen fan in 28-jierrige frou.
De plysje krige in melding fan in fjochtpartij tusken in man en frou. Doe't de plysje oankaam, wie de man al fuort. Nei it hearren fan tsjûgen socht de plysje de fertochte thús op. Hy sit no fêst foar fierder ûndersyk.


description: We meie graach kuierje en winkelje, mar hege yntreeprizen soargje foar argewaasje.

title: Kuierje en winkelje populêr, mar argewaasje fan hege yntreeprizen

maintext:
Oan it ûndersyk ha hast 2.000 minsken tusken de 18 en 75 jier meidien. Mear as de helte fan de Friezen is stikelich oer de hege yntreeprizen mei in útstapke. Drokte en smoarge huskes binne ek reden foar argewaasje. Friezen meitsje jierliks yn trochsneed trettjin útstapkes. "We soene dat graach faker dwaan wolle, mar de hege kosten hâlde ús tsjin", sizze in protte Friezen.
Fries Museum
Foar de kommende simmer steanne by in soad Friezen besites oan stêden, natuer, swimbad en strân op it programma. It Fries Museum is it meast favorite museum yn ús provinsje. In mearderheid fan de Friezen is grutsk op de útstapkes yn de eigen provinsje. We joue yn trochsneed 343 euro yn it jier út, dat is leger as it lanlik gemiddelde fan 416 euro.


description: Dit wie op te meitsjen út de ekstra gemeenteriedsfergadering dy't moandeitejûn yn de Fryske haadstêd holden waard.

title: Mearderheid gemeenteried liket foar WTC-plannen Cambuurstadion

maintext: Yn de Ljouwerter gemeenteried liket in mearderheid foar de plannen te wêzen fan de bou fan in nij Cambuurstadion en de ûntwikkeling fan it omlizzende WTC-gebiet. Dat is op te meitsjen út de ekstra riedsfergadering dy't moandeitejûn hâlden is.


description: De staking yn it streekferfier is foarearst fan de baan. De fakbûnen en wurkjouwers hawwe ôfspraken makke oer in nije cao.

title: Akkoart yn it streekferfier, staking foarearst fan de baan

maintext:
Ferline wike leine bussjauffeurs trije dagen lang it wurk del. Dêrtroch ried it grutste part fan de bussen yn Fryslân net. Moandei soe der opnij bûten de spits staakt wurde. Mar dat giet no net mear troch fanwege it akkoart dat der leit.
Der is ôfpraat dat de sjauffeurs der sa'n 3 prosint yn it jier op foarút gean en foar ien kear 650 euro krije. Dêrnjonken krije de bussjauffeurs ekstra skoft en in fermindering fan de wurkdruk. Dat wiene de grutste stroffelstiennen yn de ûnderhannelingen.
It resultaat fan de ûnderhannelingen moat noch wol foarlein wurde oan de leden fan de fakbûnen.


description: 't Gerecht is earste wurden yn de Terras Top 100, sa makke de organisaasje fan it evenemint moandeitejûn bekend.

title: Grandcafé op It Hearrenfean hat it bêste terras fan Nederlân

maintext:
Publykspriis
Van Heeckeren Grandcafé op It Amelân is twadde wurden by de publykspriis fan de Terras Top 100. It grandcafé yn Nes einige efter Bistro de Oale Ste yn Nijverdal.
Bistro de Oale Ste krige 2.778 stimmen en bleau dêrmei Van Heeckeren Grandcafé rom foar. It grandcafé op It Amelân helle 2.298 stimmen binnen. Kafee Nobel, ek fan It Amelân, einige op it sechsde plak: 1.415 minsken stimden op it kafee yn Ballum.
't Gerecht helle ek de top tsien. It grandcafé op It Hearrenfean einige op it sânde plak mei 1.293 stimmen. Yn totaal hiene 36.000 minsken harren stim útbrocht.


description: "Ik fyn de wolf in moai bist, mar it binne fansels wol rôfdieren en dy ha net genôch oan in patatsje pinda as se honger ha."

title: Kollum: "Natuerlik"

maintext:
Op Sardinië ha ik in hearlike bûtenrit makke op in hynder. Kinst der skoften omtoarkje en komst net in harsens tsjin, allinnich keppel skiep dêr't hûnen oppasse. Dat fûn ik wolris aaklik want dy hûnen giene bytiden raar tekear. Dochs joech it hynder der neat om, dy wie dat grif wol wend.
Yn Skotlân hast de Highlands en de lochs. It is der rûch, wiids en stoer mei bosken, âlde beammen, beekjes, stiensirkels, wetterfallen, prachtige loften en it fielt suver. Wrydske lânskippen mei moaie kleuren en der komt gjin ein oan.
Yn Suriname is it griener as grien. It komt dêr allegear net sa krekt en alles dat rjocht en sljocht is, is troch de Hollanners oanlein. Ik fûn dat hiel apart. Bist yn in lân dêr't mear oerwâld as doarpen binne en dochs werkenst de Hollânske hân yn de dingen. In paad lâns in sleat mei brechjes, de boustyl fan huzen, de ferdieling fan it lân yn postsegels ... hiel netsjes en praktysk, mar it eaget net natuerlik.
Echte natuer giet syn gong en hat ek de romte om dat te dwaan. It is oandwaanlik, robúst en oerweldigjend. Ast yn 'e echte natuer bist, dan fielst dy as minske neatich. Sa fiel ik dat teminsten al. 'Wat stelle wy no úteinlik foar?' tink ik dan en dan ha ik djip respekt foar itjinge dat ik sjoch. Hielendal ast dan wer earne in leech blikje Red Bull fynst dat immen dêr klakkeleas delsmiten hat.
Op Sicilië libbet de befolking ûnder 'mama Etna'. Dat is ien fan de aktyfste fulkanen fan Europa mar se prate der mei sa'n respekt oer! Wy hawwe der op west en ast dan de âlde lavastreamen sjochst dy't bytiden krekt foar in hûs of doarpke ophâlde, dan krijst dêr yndied wol respekt foar. De Etna giet har gong en soarget foar in hiel apart natuergebiet mei waar dat hiel oars wêze kin as op de rest fan it eilân.
Ik bin altyd bliid as ik wer thús bin fan fakânsje, mar ik moat ek wol efkes wenne. Ik fyn ús provinsje prachtich, hear, mar it measte is hjir ferdield troch stekken, sleatten en diken en hast alles is makke en betocht. Wy wenje dan wol mei sukses ûnder de seespegel, mar in soad tunen lizze hjoeddeis fol mei stiennen. Gers, strûken en beammen jouwe tefolle drokte allinnich no kin it reinwetter net mear fuortkomme en fersûpe we dochs hast as it spielt.
In omheind gebiet dêr't bisten oan har lot oerlitten wurde, hjit hjir 'natuer' en wy ha nei 150 jier de ymposante wolf wer op besite dus we moatte ek hast mar hûnen ynsette om de keppel skiep te beweitsjen. Dat rêdst net op mei in Golden Retriever of Chiwawa mar Karpatyske- of Bulgaarske harders binne dêr hiel geskikt foar.
Ik fyn de wolf in moai bist, mar it binne fansels wol rôfdieren en dy ha net genôch oan in patatsje pinda as se honger ha. Dêr komt by dat se beskerme binne, dus meist de wolf neat oandwaan. Ast each yn each komst te stean mei in grutte boaze wolf, dan moatst dus as de bliksem dyn eigen natuer ûnderdrukke en mei er dy opfrette. Soks smyt dan wol wer moaie selfies op én in soad likes.
Wat libje wy dochs yn in moai mearke mei elkoar. Ik bin benijd hoe't it ôfrint."


description: Oan it Anjenplein yn de wyk Bilgaard hat tiisdei in útslaande brân west yn in heech flatgebou. Bewenners binne evakuearre.

title: Undersyk nei asbest nei útslaande brân yn Ljouwerter flat, gebou ûntromme

maintext: Yn Ljouwert is de brânwacht tiisdei oan it begjin fan de middei útriden foar in útslaande brân yn in heech flatgebou oan it Anjenplein yn de wyk Bilgaard. Bewenners waarden evakuearre. De brânwacht hie it fjoer binnen in oere ûnder kontrôle. By de brân is nei alle gedachten asbest frijkaam. Dêr wurdt tiisdeitemiddei ûndersyk nei dien troch in spesjalisearre bedriuw.


description: De prizen fan de seizoenskaarten yn de Eredivisie binne bekendmakke en meiinoar fergelike.

title: Fans fan SC Hearrenfean binne 'goedkeap' út

maintext:
Sportklup Hearrenfean hat relatyf goedkeape seizoenkaarten. It giet dan om de seizoenkaart foar de wedstriden yn 2018\19 yn de Eredivisie.
In seizoenkaart kostet by Hearrenfean op syn goedkeapst 190 euro. Ta fergelyk, in seizoenkaart by PSV kostet op syn minst 275 euro. De goedkeapste klup yn de Eredivisie is Heracles Almelo. Dêr kostet in kaart 149 euro.


description: In 18-jierrige Damwâldster is troch de rjochtbank feroardiele ta in wurkstraf, foar in mishanneling twa jier lyn yn in diskoteek yn Dokkum.

title: Wurkstraf foar Damwâldster (18) foar mishanneling yn diskoteek

maintext:
De man út Damwâld krige in legere straf, om't de rjochtbank fûn dat syn saak te lang by it Iepenbier Ministearje lizzen bleaun is. Yn stee fan in wurkstraf fan 150 oeren moat er no 142 oere ferplichte oan it wurk.
Mishanneling
De rjochtbank fûn wol bewiisd dat de Damwâldster it slachtoffer mishannele hat. Dy hold der in stikkene noas en eachkas en in harsenskodding oan oer. It slachtoffer moast nei de mishanneling yn terapy fanwegen panykoanfallen.
Smertejild
De 18-jierrige Damwâldster moat 5.000 euro smertejild oan it slachtoffer betelje, plus goed 1.100 euro as fergoeding foar de kosten as gefolch fan de mishanneling.


description: Yn de spannende finale wienen Nynke en Wiljo Sijbrandij en Marrit Zeinstra te sterk foar Ilse Tuinenga, Sjanet Wijnia en Manon Scheepstra.

title: Partoer Sijbrandij wint keatsen yn Sint-Anne

maintext: It partoer fan Nynke Sijbrandij, Wiljo Sijbrandij en Marrit Zeinstra ha it haadklassekeatsen yn Sint-Anne wûn. Yn de spannende finale wienen se mei 5-5 en 6-2 te sterk foar Ilse Tuinenga, Sjanet Wijnia en Manon Scheepstra. De lytse preemje wie foar it partoer fan Anne Monfils, Margriet Bakker en Harmke Siegersma. Sy ferlearen fan de lettere winners.


description: De measte besikers fan bûten Fryslân hiene noch noait fan de Elfwegentocht heard.

title: Elfwegentocht: oerstapplak op Ofslútdyk bliuwt fierhinne leech

maintext: Op it camperplak by Koarnwertersân is it folle drokker as op it oerstapplak fan de Elfwegentocht. It docht bliken dat ferskate camper-reizgers wol mei it tema duorsumens oan de gong binne. Ferskate campers krije stroom fan sinnekollektoaren op it eigen dak en der binne ek guon dy't blauwe disel tanke, as se de kâns krije. "Ik rij graag op blauwe diesel", fertelt in toerist út Brabân. "Maar er zijn helaas nog maar weinig pompen die het aanbieden." Itselde jildt ek foar de iennichste benzinepomp om de Ofslútdyk. It is net sa dat de pomphâlder der net iepen foar stiet, mar it is de oaljemaatskippij dy't bepaald hokker produkten oanbean wurde.


description: Freedtejûn giet de tredde Lân fan taal-projeksje yn premjêre. 'One of Us' is makke troch Nynke Laverman, Sytze Pruiksma en Douwe Dijkstra.

title: Poëtyske koarte film 'One of Us' is freed tredde filmprojeksje op Aldehou

maintext:
Yn de film giet it om de fraach oft wy de taal fan de natuer noch wol sprekke. "Ik sprek 'm net mear sa goed as ik wolle soe. Ik ha yn it ferline in skoft by de nomaden op de steppe yn Mongoalië wenne. Dan learst in soad. Mar ik moat earlik wêze: no net mear sa goed as ik eins wolle soe", seit Nynke Laverman. De bining mei de natoer is in team dat har bot dwaande hâldt: "Ik liket krekt oft minsken los komme fan alles wat om ús hinne is. Ik fyn dat fassinearjend. It oare libben op dizze planeet."
Foar de film brûkt se fiif teksten, gedichten. Dy binne op muzyk set. Nynke Laverman: "Sprutsen wurd op muzyk, it liket somtiden wol wat op rap." De reaksje komt yn it Katalaansk. "Tsjinoer myn teksten stean dy fan de Katalaanske dichter Eduard Escoffet. Ik fyn dy taal fantastysk klinken. De klank past ek hiel goed by it Frysk."


description: Ynwenners fan Flylân hiene in soad fragen oer trije leechsteande hierwenten op it eilân. Yn in nijsbrief fan de gemeente hawwe se antwurd krigen.

title: Ynwenners Flylân krije fia nijsbrief antwurd op hierwentefragen

maintext:
Der wiene in soad fragen binnenkaam oer de hierhuzen. Bewenners fan it eilân fregen harren ôf wêrom't de huzen sa lang leech stiene, wylst der tagelyk in grutte behoefte oan wenromte is.
Neffens de gemeente is wenningkorporaasje WoonFriesland dwaande mei in grut renovaasjeprogramma by de hierwenten op it eilân.


description: Sneon seach it publyk fanwege de hurde wyn net ien loftballon opstigen, mar dat wie snein, gelokkich foar de minsken en it bestjoer, oars.

title: Bestjoer Ballonfeesten sjocht werom op "fiif moaie dagen"

maintext:
De minsken seagen 35 ballonnen de loft yn gean en dêr wie bestjoerslid Jelmer de Vries fan de Ballonfeesten bliid mei. "It wie hjoed kwa wyn better as juster", sei De Vries.
Nettsjinsteande dat de ballonnen sneon noch oan de grûn bliuwe moasten, wie De Vries tefreden. "Wy sjogge werom op fiif hiel moaie dagen. Der binne wer in soad minsken op ôf kaam." Sa'n 1.750 yn de earste dagen en it dûbele op sneon en snein, sa tocht it bestjoerslid.


description: Allinnich yn de twadde omloop tsjin Enno Kingma-en-dy wie it even spannend, mar fierder wie it trio Van der Bos fierwei de sterkste.

title: Partoer Van der Bos oppermachtich op Rengersdei

maintext:
It gie hurd yn de finale. Al gau wie it 5-0 foar it partoer van Van der Bos. Dêrnei makken Bouma-en-dy de stân wat draachliker. Spannend waard it lykwols net mear.
Tjisse Steenstra waard útroppen ta kening.


description: Mei de iepening fan It Hasker Pompke is blauwe disel no ek tagonklik foar partikulieren.

title: Blauwe diselpomp yn Aldehaske iepene, Elfwegentocht fan start

maintext: Yn Aldehaske is in tankpunt foar blauwe disel feestlik iepene. Dit yn it ramt fan de Elfwegentocht dy't snein úteinset is. It is de bedoeling dat alle Friezen de kommende twa wiken fossylfrij reizgje sille.


description: It fakbûn hat net allinnich nei de wurkomstannichheden fan sjauffeurs sjoen, mar ek nei takomstige oanbestegings.

title: CNV wiis mei ûnderhannelingsresultaat

maintext:
Oanbesteging
Njonken de direkte ôfspraken oer de behanneling en beleaning fan sjauffeurs, hawwe de fakbûnen ek foar de takomst inkele saken yn gong setten. Sa is derop oantrune om yn de kommende jierren by de oanbesteging yn de gaten te hâlden dat opdrachtjouwers better harren beurs brûke, om sa foar te kommen dat de sjauffeurs betelje moatte foar in oanbesteging dy't mooglikerwiis te leech ynset is. "Daar willen wij samen met de werkgevers voor strijden. Ik denk dat de marktwerking te veel is doorgeschoten. Als je ziet hoe de verschillende bedrijven inschrijven om er toch een goede boterham aan te verdienen, dan denk ik dat de chauffeur daar in de eerste plaats de dupe van is geworden", aldus Chikhi.
Stimming
It ûnderhannelingsresultaat fan de fakbûnen moat noch foarlein wurde oan de leden, en it is oan harren om in beslút te nimmen oer oft se mei dit resultaat libje kinne. Der sille gearkomsten organisearre wurde, dêr't leden útlis krije kinne oer de ôfspraken. Dêrnei komt der in stimmingsperioade, dy't mooglik oanpast wurdt yn ferbân mei de ferskate fakânsjes dy't stadichoan yn Nederlân begjinne.


description: Yn Madurodam yn Den Haag is moandeitemoarn bekendmakke hokker reuzen op 16, 17 en 18 augustus nei Ljouwert komme.

title: Parsekonferinsje oer de Reuzen fan Royal de Luxe

maintext:
Yn Madurodam yn Den Haag is moandeitemoarn bekendmakke hokker reuzen yn augustus nei Ljouwert komme: de dûker, it famke en de hûn Xolo. It strjitteäterspektakel fan it Frânske Royal de Luxe is it grutste projekt fan LF2018. It is ek foar it earst dat de reuzen in besite bringe oan Nederlân.
De parsekonferinsje is dien. Dy is hjir daliks werom te sjen.


description: Om in folslein nij plan te meitsjen foar it park by it gemeentehûs yn Frjentsjer, wurdt der in wurkgroep gearstald.

title: Wurkgroep moat nij plan meitsje foar park by gemeentehûs Frjentsjer

maintext:
De gemeente Waadhoeke ropt syn ynwenners op om mei te dwaan yn in wurkgroep dy't in nij plan meitsje sil foar it park by it gemeentehûs yn Frjentsjer. Op it besteande ûntwerp is flink wat krityk kaam. In soad minsken meitsje har soargen oer it kappen fan beammen by it Dreeslaantje. Se sizze dat dit in stik Frjentsjerter skiednis is en wolle de boskêftige sfear behâlde.
De takomstige wurkgroep sil him ûnder mear bûge oer de begroeiïng by it Dreeslaantje. Yn de wurkgroep komme tolve minsken dy't mei-inoar in folslein nij plan meitsje sille foar it park by it gemeentehûs. Sy krije begelieding fan ûnder oaren lânskipsarsjitekt Els van der Laan. Minsken dy't meidwaan wolle yn de wurkgroep, kinne har oant en mei 31 augustus oanmelde.


description: It swimbad yn Bûtenpost moat iepen bliuwe oant it nije enerzjyneutrale swimbad klear is.

title: De gemeente Achtkarspelen krijt foech oer swimbad De Kûpe

maintext:
It kolleezje fan de gemeente Achtkarspelen hat sûnt dizze wike it bestjoerlik foech oer swimbad De Kûpe yn Bûtenpost. De gemeente is yn de stichting sportsintrum Achtkarspelen stapt en nimt it behear en de eksploitaasje oer fan it eardere swimbadbestjoer.
De wichtichste taak is it iepen hâlden fan De Kûpe oant it nije swimbad klear is. De bou fan dat enerzjyneutrale swimbad begjint yn 2020. It komt yn de buert fan it besteande swimbad, mar wêr krekt is noch net dúdlik.


description: De brânwacht skaalde op nei grutte brân en wie mei trije blusweinen oanwêzich. Der kaam in soad reek frij by de brân.

title: UPDATE: Utslaande brân yn loads yn Drachten ûnder kontrôle

maintext:
De brânwacht koe foarkomme dat it fjoer yn de loads oersloech nei de wenning. De konstruksje fan it opslachgebou is lykwols net mear feilich troch de brân. Dêrtroch wurdt der fan bûtenôf neiblust. Neffens de brânwacht wiene der gjin minsken mear yn de wenning en de loads.
By de brân kaam in soad reek frij. De brânwacht advisearre omwenners dêrom om ruten en doarren te sluten en fentilaasje út te dwaan. It is noch net bekend hoe't de brân ûntstien is.


description: De 32-jierrige âld-ynwenster fan Easterwâlde siet yn finansjeel swier waar en woe op dizze manier har jildproblemen oplosse.

title: Frou lit bankrekken liene foar kriminele doelen en kriget straf

maintext:
Ynpalme
It jild dat op har rekken kaam, moast se trochboeke nei in rekkennûmer yn Boedapest. De frou soe 15.000 euro krije en moast dat dêrnei wer stadichoan ôflosse. It jild dat op har rekken kaam, wie fan minsken dy't fia ynternet oplichte wiene.
De frou seit dat se der finansjeel neat mei opsketten is. Har advokaat seit dat se mei in moai ferhaal ynpalme is. Neist de wurkstraf fan 20 oeren, hinget de frou ek nochris 30 oeren boppe de holle yn har proeftiid fan twa jier.


description: Woansdei is der lanlik krisisoerlis fan de wetterskippen.

title: Wetterskip: mooglik komt der in bereiningsferbod foar gerslân

maintext:
Fanwege de drûchte ynspektearret it Wetterskip op 'e nij de 600 kilometer oan kaden yn it feangebiet. Yn Lelystêd fiert Rykswettersteat woansdei lanlik krisisoerlis oer de drûchte en de gefolgen dêrfan.
De njoggen wetterskippen dy't wetter út de Iselmar krije, prate tongersdei mei inoar oer de gefolgen fan de drûchte. It giet dan om de oanfier fan wetter út de Iselmar. De mar wurdt op it stuit op peil hâlden troch de oanfier fan wetter út de grutte rivieren. Mar dat nimt troch de oanhâldende drûchte no rap ôf.
Koade giel
Yn ferbân mei de oanhâlden drûchte hat de Landelijke Coördinatiecommissie Waterverdeling koade giel ôfkundige. It delslachtekoart rint de kommende perioade wierskynlik op nei 266 milimeter. Dat is fergelykber mei it rekôrjier 1976.
Om de mar op peil te hâlden wurdt, sa't it no liket, fan takom wike ôf minder wetter de Fryske boezem ynlitten. Om minder wetter te brûken is in bereiningsferbod dan needsaaklik, seit Schaper. It beslút dêroer falt nei alle gedachten fuort nei kommend wykein.
Wetterkwaliteit
Omdat it sa drûch is, nimt de wetterkwaliteit ek ôf. Rykswettersteat en de wetterskippen roppe dêrom op om allinnich te swimmen op offisjele swimlokaasjes, dêr't de wetterkwaliteit goed genôch is. De ferwachting is dat de wettertemperatuer de kommende wike fierder tanimme sil en dat de kwaliteit dêrmei fierder ôfnimt. Op de website zwemwater.nl is te sjen hoe't it der foar stiet mei de wetterkwaliteit op populêre swimplakken.


description: De Drachtster keeper Jan Bekkema hat syn kontrakt by SC Hearrenfean mei in jier ferlinge.

title: Keeper Jan Bekkema bliuwt langer by SC Hearrenfean

maintext:
Keeper Jan Bekkema hat moandei syn kontrakt by SC Hearrenfean mei in jier ferlinge. De 22-jierrige Drachtster leit dêrtroch oant de simmer fan 2019 fêst by de Feanster eredifyzjeklup. De linkspoat begûn by it ûnder de 15 team yn de jeugdoplieding fan SC Hearrenfean. Foarige simmer tekene er syn earste profkontrakt, dat moandei dus mei in jier ferlinge waard.
SC Hearrenfean is foar it nije seizoen noch op syk nei in nije keeper, njonken earste keeper Warner Hahn en Jan Bekkema.


description: It wurdt de fjirde wedstriid foar de assistint-skiedsrjochter op it WK Fuotbal yn Ruslân. De wedstriid yn Samara is op sneontemiddei.

title: Zeinstra flagget kwartfinale tusken Sweden en Ingelân


description: Hotel Holland Inn yn Wolvegea giet ticht. De famylje Kromkamp fynt dat se slachtoffer binne fan de nije eigener fan it gebou.

title: Famyljehotel Holland Inn yn Wolvegea moat doarren slute

maintext:
De hier giet omheech. Om dat betelje te kinnen moat de prizen fan de hotelkeamers neffens de famylje Kromkamp ferdûbele wurde. Dat is perfoarst net helber, sa seit de famylje. Benammen om't it in lyts hotel is mei net al te lúkse keamers. Yn it hotel wurkje sa'n 50 minsken. Se krije begelieding by it finen fan oar wurk.
Swiere klap
It beslút falt de famylje dreech, seit dochter Jacqueline Zandhuis: "We hebben vandaag iedereen ingelicht. Dat is ons veel zwaarder gevallen dan gedacht. De reacties roepen veel emoties bij ons op." Foar har is it ek in swiere klap. Sy woe it hotel graach oernimme fan har âlden. Neffens Jacqueline Zandhuis is it ferdwinen fan it hotel ek foar Wolvegea in klap: "Er gaat een goed adres verloren waar mensen kunnen eten. Ook sponsoren we diverse clubs en evenementen."
Soarchûndernimmer Estea wol gjin kommentaar jaan op de stap fan de famylje Kromkamp. Ek net oer watfoar plannen oft sy mei it gebou ha. Op 31 desimber is de lêste dei dat it hotel iepen is.


title: Auto oer de kop yn sleat njonken A7 by De Jouwer

maintext:
By it ûngelok rekke de bestjoerder fan de auto ferwûne. Dy wurdt behannele yn in ambulânse.
In bergingsbedriuw woe de auto fuorthelje, mar dat slagge net direkt. It bedriuw moast wachtsje oant der in bergingsauto mei in kraan wie.


description: Heech ferbrûk soarget der foar dat der minder wetter út de kraan komme kin.

title: Vitens warskôget foar legere wetterdruk

maintext:
Neffens Vitens is der minder wetterdruk, omdat troch de oanhâldende hjitte it wetterferbrûk folle heger leit. Yn Fryslân en Oerisel giet it om in taname fan sa'n 45 prosint.
Yn Fryslân sil de legere wetterdruk benammen te merken wêze yn it súdwesten fan de provinsje, yn en om De Lemmer, Snits, Easterwâlde, Appelskea, Bakkefean en Oerterp, yn de gemeente Dongeradiel en yn de gebieten lâns de kust.
Vitens ropt op om sunich te wêzen mei wetter troch bygelyks de auto net te waskjen, net te sproeien en troch koarter of minder faak te dûsen.


description: De brânwacht op Skiermûntseach hat freedtejûn op trije plakken in natuerbrân dwêst. De brannen wiene yn de buert fan de fjoertoer.

title: Foar de tredde kear yn twa dagen boskbrân op Skier

maintext:
Ek de boeren mei harren jarretanks waarden oproppen. Dat is it saneamde 'ondersteuningspeloton'. Der binne yntusken ekstra brânwachtlju fan de fêste wâl nei it eilân kaam om de manskippen te helpen.
Tongersdei wie der ek al in flinke brân oan de westkant fan Skiermûntseach en freed wie it raak mear midden op it eilân.


description: Sneontejûn waard op It Heidenskip de Nasjonale Fierljep Manifestaasje ôfwurke. Omrop Fryslân wie dêrby en die ferslach.

title: FIDEO: Sjoch hjir hoe't Galama, Kramer en Kramer de NFM wûnen

maintext:
Mei in sprong fan 20.41 meter wûn Oane Galama sneontejûn yn eigen doarp. Tessa Kramer, ek fan It Heidenskip, wûn by de froulju en ek foar har wie it in thúswedstriid. Oer har 14.66 meter gie gjin inkele konkurrinte.
Galama en Kramers doarpsgenoat Freark Kramer sprong mei 18.13 meter it fierst by de junioaren.


description: De ferwûne persoan is nei it sikehûs brocht. Troch de botsing ûntstie ek noch in lek yn de tankauto mei gefaarlike stoffen.

title: Ferwûne by slim ûngelok op A32 by De Blesse

maintext: By in ûngelok op de A32 tusken in auto en in frachtwein is de autobestjoerder slim ferwûne rekke. It ûngelok barde by De Blesse. Troch de botsing ûntstie in lek yn de tankauto mei gefaarlike stoffen.


description: Van Heeckeren Grandcafé is yn de Terras Top 100 twadde wurden, sa makke de organisaasje fan it evenemint moandei bekend.

title: Twadde plak foar Amelanner grandcafé yn Terras Top 100

maintext:
Bistro de Oale Ste krige 2.778 stimmen en bleau dêrmei Van Heeckeren Grandcafé rom foar. It grandcafé op It Amelân helle 2.298 stimmen binnen. Kafee Nobel, ek fan It Amelân, einige op it sechsde plak: 1.415 minsken stimden op it kafee yn Ballum.
't Gerecht helle ek de top tsien. It grandcafé op It Hearrenfean einige op it sânde plak mei 1.293 stimmen. Yn totaal hiene 36.000 minsken harren stim útbrocht.


description: As jim dit rubrykje wat kinne, witte jim dat ik eins de lêste wêze mei dy’t seit dat in oar oerdriuwt. En dochs sis ik it. Fryslân en de Friezen oerdriuwe

title: Kollum: "Oerdreaun"

maintext:
Nim no it gas. Dêr moatte we mei ophâlde. Bêst. Mar se komme no deistich twa kear oan de doar as ik it gas der ek út dwaan sil. Garyp wol it earste gasfrije doarp wurde. Lokkich ha de Fryske gemeenten in oare Fryske tradysje heech te hâlden en dat is dat se net witte hoelang as in oere duorret. Krekt as mei de wynmûnen. Dêr bin we al sa'n 12 jier oer oan it praten en dy komme der ek noch lang net. Mar dat komt miskien ek wol omdat se wer sa oerdreaun 200 meter hege wynmûnen ha woenen yn in stik lân dat sa'n acht meter ûnder de seespegel leit.
En nim no dat Elfwegentochtgedoch. Prima dat we om it klimaat tinke. Mar om dan fuort twa wiken sá alderheislikst te drammen oer alderhande normale saken is oerdreaun. Der kaam fan 'e wike sa'n fleurich skjin enerzjyfol Elfwegentochtfamke oan de doar en dy frege oft ik myn gehoarapparaten twa wike oan de kant lizze wol, want dy frette batterijkes. Ik ha har net ferstien.
Yn Weststellingwerf, in gemeente dy't him nea oerdreaun melden hat de lêste 500 jier, hat de ried besletten net mear yn de slach te gean oer fúzjes. Unnoazel, mar goed, se meie sels beslisse. Dus dêr wurdt net oer praten. Mar seit de partij Blijf Stellingwarfs, dy hat twa fan de 21 sitten yn de ried. Yn it profyl foar de boargemaster dy't der yntusken sit, Van de Nadort, stie dat hy fúzjepetearen fiere moat. Want dat soe hy dwaan moatte as de ried dat ek woe. Mar no wol Blijf Stellingwarfs dat soks út dat profyl helle wurdt, mei weromwurkjende krêft. Ik neam dat folstrekt oerstallich formalisme. Dom gepraat, sis mar oerdreaun. Sa oerdreaun dat ik hoopje dat Van de Nadort fan 'e wike mei Harry Oosterman op in terraske sitten giet en de fúzje mei East ree makket.
Drachten hat syn keapsnein hân. As wie de Twadde Wrâldkriich ôfrûn, safolle lju wiene der no yn de Suderbuorren. Der wiene mear as doe yn april 1945. Dat is oerdreaun. Ik bedoel, dan moat der dus in alderheislikst langstme west ha nei de keapsnein yn Smellingerlân. Mar dan hat de polityk dat tsjin de mearderheid yn noait dwaan wollen en da's gemeen. Of dy mearderheid hat him altyd de bek hâlden. Mar ja, sa'n earste snein mei safolle folk en se sil wol in oerdreaun bytsje guod kocht ha, mar de winkellju kin no net mear sizze: "We binne sa no en dan iepen." Alle sneinen, Drachten moat wat ynhelje.
Toerisme-ûndernimmer Albert Hendriks brûkte foar Omrop Fryslân it wurd krankjoarum. Dat is oerdreaun. Der is hjir yn Fryslân in soad ferkeard, mar dat komt net om't we krankjoarum binne, mar gewoan dom. Mar it is wol sa, as guon oerdreaune wurden as krankjoarum brûke, dan moatte je al efkes trochlêze, want sa't ik sei ek út dizze pinne floeie wolris krankjoarum oerdreaune wurden. Bygelyks tsien jier lyn oer it akwadukt yn de Skarster Rien en no krij ik pas gelyk.
Hendriks hie it oer kulturele haadstêd. Hy hie him realisearre dat july, mar benammen augustus, in eksploazje oan kulturele aktiviteiten hat. Dat hienen we ek al lang sjoen, Hendriks. Ek al ris ferteld dat in soad doarpen wat betocht ha, no moai krekt yn 2018. Mar dat is dus hielendal de skuld net fan kulturele haadstêd. Want dy jouwe dêr gjin stoer jild oan. Sette der inkeld sa'n read kopke by as de lju dat wolle. By ús yn it doarp hat de kafeehâlder sels kofjekoekjes yn de foarm fan it logo. It mei allegearre.
De mienskip, wy dus, hiene ús realisearje moatten dat we net alle jûnen op trije plakken tagelyk wêze kinne. Mar it is absolút net oerdreaun om grutsk te wêzen op in provinsje dy't him yn dizze prachtige simmer sa goed profilearret. Ik ha foar it oare wol oanstriid om no oer it ferfolch prate te wollen, mar ik bedimje my. Want dat soe no wer oerdreaun wêze."


description: De traktaasje fan de direksje ûnderstreket it belang fan it waarmteprotokol by senioaren; dy moatte by hege temperatueren mear drinke.

title: IIsko's foar bewenners en meiwurkers Dongeraheem

maintext:
De traktaasje past poerbêst by it waarmteprotokol dat yn Dongeraheem jildt. Fanwege de hege temperatueren krije de bewenners al in skoftke ekstra drinken. In iiskokar makke de traktaasje klear foar de yngong fan Dongeraheem en dêr waarden de iisko's ek útdield troch de meiwurkers. De bewenners wiene goed te sprekken oer dit inisjatyf. "Ik hâld wol fan moai waar. Dit kin om my wol faker", laket bewenner Gjerryt Bilker.
Ekstra kwetsber
Minsken fan hege leeftyd binne ekstra kwetsber by hjit waar. De meiwurkers tinke der dêrom om dat de bewenners genôch drinke en hâlde ek yn 'e gaten dat de minsken net te lang ûnbeskerme yn de gleone sinne sitte. "Ik sit alle dagen in skoft bûtendoar", fertelt Jitske Fokkema. "Mar wol mei de pet en de sinnebril op. Boppedat smar ik my goed yn."
Yn Dongeraheem wurde geregeld aktiviteiten foar de bewenners organisearre, mar dêrby is de opkomst yn 'e regel in stik leger as by it iisko-iten fan sneintemiddei. De iisko-aksje fan Kwadrant bliuwt net beheind ta Dongeraheem. Ek de oare lokaasjes fan de soarchgroep kinne in besite fan de iiskokar ferwachtsje of hawwe dy al hân.


description: De VVD-fraksje yn de Provinsjale Steaten makket him soargen oer de komst fan de wolf nei Fryslân. Wannear mei it bist ôfsketten wurde?

title: Steatefraksje VVD wol witte wannear't in wolf ôfsketten wurde mei

maintext:
Yn ien fan de antwurden stiet dat minsken better út de buert fan wolven bliuwe kinne. Dit befêstiget de soargen fan de VVD, seit de fraksje. "Als de provincie van mening is dat de mens de wolf uit de weg moet gaan, dan vraag ik mij af of de situatie nou echt ongevaarlijk is", seit Nynke Koopmans-Van der Veen.
In wyld bist as in wolf út de wei gean kin net yn in lyts en tichtbefolke gebiet as Nederlân, seit de VVD. De fraksje wol dêrom fan Deputearre Steaten witte yn watfoar situaasjes in fergunning jûn wurde kin om in wolf ôf te sjitten.


description: In technysk mankemint oan de autobrêge fan Holwert soarget foar fertraging fan de fearboat nei It Amelân.

title: Fertraging fearboat nei It Amelân

maintext: In technysk mankemint oan de autobrêge fan Holwert soarget tongersdeitemoarn foar fertraging fan de fearboat nei It Amelân. Reizgers dy't nei it waadeilân wolle, moatte neffens rederij Wagenborg rekken hâlde mei in fertaging fan likernôch 40 minuten. It is noch net dúdlik wat de oarsaak fan it mankemint krekt is en hoelang't de fertraging noch duorret.


description: De jonge wie oan de ein fan de middei yn it Prinses Margrietkanaal yn de problemen kaam mei it swimmen. Hy is nei it sikehûs ta brocht.

title: UPDATE: 16-jierrige drinkeling út it wetter helle by Burgum

maintext: De 16-jierrige jonge dy't oan de ein fan de middei yn Burgum yn de problemen rekke mei it swimmen, is út it wetter helle. Ienkear oan de wâl is er reanimearre en dêrnei nei it sikehûs ta brocht. De tastân fan de jonge is net noch bekend.


description: De gemeente set grutte wettertanks yn om it iepenbier grien te besproeien.

title: Ljouwert yn it spier om binnenstêd grien te hâlden

maintext:
De gemeente set ferskate auto's yn mei dêrop tanks mei tûzen liters wetter deryn. Ek wurde der twa jarretanks ynset, dêr't noch folle mear wetter yn kin.
Al twa moanne is Ljouwert dwaande om wetter te jaan oan it iepenbier grien. It probleem is neffens rayonbehearder grien Jan Veltman fan de gemeente noch wol te oersjen, mar it wurdt wol hieltyd grutter. Ek omdat der foar de kommende tiid noch gjin of net folle reinwetter falle sil.


description: De fertochte wol noch hieltyd neat kwyt oer wat syn motyf wie.

title: Allinnich Frysk slachtoffer stekpartij Lübeck leit noch yn it sikehûs

maintext:
Nei de stekpartij yn in bus waarden fiif minsken nei it sikehûs brocht. De Fries wie der it slimst oan ta en moast in seis oeren duorjende operaasje ûndergean. Hy leit dus noch yn it sikehûs, de oare fjouwer binne yntusken ûntslein.
De man dy't fertocht wurdt fan de stekpartij wol noch hieltyd neat sizze oer it motyf fan syn died. Foardat er om him hinne begûn te stekken, besocht er de bus yn de brân te stekken. Dat slagge net, mei omdat de sjauffeur der yn slagge om it fjoer te blussen. Mei-elkoar sieten der fjouwer Friezen yn de bus.


description: De man sels hat gjin nocht oan tbs mei twangferpleging.

title: Reklassearring besjocht saak gewelddiedige Westerener

maintext:
De man hat nochal wat geweldssaken op syn gewisse. Ferline jier septimber hat er ien mei in mes yn de earm stutsen. Sûnt dy tiid sit er fêst. Dêrfoar hie er syn buorlju alris mishannele en syn freondinne in klap jûn.
De man is ûndersocht yn it Pieter Baan Centrum en de saakkundigen dêr sizze dat der psychysk fan alles mei him oan de hân is. Sy riede oan om te sjen oft de fertochte ek tbs mei betingsten krije kin. Justysje hat dêr wol earen nei.
De fertochte sels hat ek leaver tbs mei betingsten. Hy wol net in twongen behanneling ha. Ast dat ien kear achter dyn namme stean hast, komst der nea wer fanôf, seit er. Salang't de reklassearring ûndersiket wat de mooglikheden binne, hâldt de rjochtbank de saak tsjin de man oan.


description: Troch in ûngelok op de A32 by Akkrum, ûntstie der in kilometerslange file. Dy file is no oplost.

title: UPDATE: A32 nei It Hearrenfean wer frijjûn nei ûngelok

maintext: De file op de A32 tusken Ljouwert en It Hearrenfean is wer foarby. In autobestjoerder ferlear dêr earder freed de kontrôle oer it stjoer, rekke yn de slip en ferlear dêrtroch in tsjil. Fanwegen it ûngelok waard ien rydstrook ôfsletten en ûntstie der in kilometerslange file.


description: It waar wie moai, de sfear wie goed en de minsken hawwe harren fermakke.

title: FIDEO: Weromsjen op Welcome to the Village

maintext: It festival Welcome to the Village by Ljouwert wie ôfrûne wykein in grut sukses as it oan de gasten leit. Mei it moaie waar, de goede muzyk en dan ek noch wat lekker iten koe it eins net mislearje.


description: Mei help fan boeren en de lokale brânwacht is slimmer foarkaam.

title: Brân op Skier liket ûnder kontrôle te wêzen

maintext:
De brân wie op de westpunt fan it eilân, mei in wyn dy't út easten kaam liket de natuer de fjoerbestriders in hantsje holpen te hawwen. Op it eilân is fuortendaliks nei de brânmelding grut opskaald. Dit hie te krijen mei de grutte fan it gebiet dêr't de brân wie, en mei de mooglikheid dat der noch toeristen yn de omjouwing wiene.
Brânwacht en boeren hawwe yn oparbeidzjen besocht om it fjoer sa gau as mooglik út te krijen. Dit waard ûnder oare dien troch it ynsetten fan trekkers mei jarretanken.


description: Wêr't it fabryk krekt komt, is noch net dúdlik. Carver ûntwikkelet en produsearret in nij elektrysk en miljeufreonlik ferfiermiddel, ûnder deselde namme.

title: Carver komt mei nije assemblaazjefabryk nei Fryslân

maintext:
Dit jier noch iepenet it bedriuw it assemblaazjefabryk, wêr't dy krekt komt yn Fryslân is noch net dúdlik. Carver hat dêrfoar twa lokaasjes op it each. Nei alle gedachten sil dat de kommende wiken bekend wurde. Yn novimber moat it fabryk iepenje.
Wurkgelegenheid
Neffens CEO Anton Rosier fan Carver sil it fabryk yn earste ynstânsje sa'n 25 nije arbeidsplakken opsmite. De kar foar Fryslân wie neffens him ienfâldich. ''Er gebeurt heel veel op het gebied van fossielvrije energie in de provincie. Dat past goed bij onze visie en wij verwachten dat we helemaal op onze plaats zijn in Fryslân.''


description: De wedstriid tsjin VV DTD út Britsum, Koarnjum en Jelsum wie de earste test fan it seizoen.

title: Cambuur wint earste oefenwedstriid mei dûbele sifers

maintext: De oefenpot luts in soad publyk, dat fuort fan it begjin ôf oan genietsje koe fan in soad doelpunten. Al nei twa minuten setten de Ljouwerters de 1-0 op it skoareboerd. Dêrnei gie it rap, en stie it mei de rêst al 9-0. De goals kamen fan Mbende, Robertha, Mathieu, Rossi en Schils. Benammen Robertha hie it nei't sin, mei yn totaal fjouwer goals yn ien helte.


description: Dat ferbod komt op syn betiidst op 25 july. It wetterskip sil belutsen partijen, lykas LTO, begjin takom wike byprate.

title: Wetterskip beslút nije wike oer bereiningsferbod

maintext: Fanwege de oanhâldende drûchte komt der nei alle gedachten nije wike in folslein bereiningsferbod. Dat seit Wetterskip Fryslân. Belutsen partijen, bygelyks lânbou-organisaasje LTO, wurde dêr moandei oer bypraat. It ferbod sil dan earst jilde foar gerslân. Bliuwt it drûch, dan meie ek ikkerbouwers net mear bereine.


description: De simmerprogrammearring fan it radioprogramma begjint snein Wat binne de plannen? We fregen it oan redakteur/ ferslachjouwer Aukje de Hoop.

title: Buro de Vries op it doarpsplein: hoe stekt it doarp yn elkoar?

maintext:
Wat dogge jim yn dy doarpen?
"Doarpsbewenners fertelle ús hoe't it doarp yn elkoar stekt, hoe't it doarp wurden is ta wat it no is. Is der noch in kafee? Sa net, wat is dan it sintrale punt fan it doarp? By de âldste bewenner fine we út hoe't hy of sy dêr noch selsstannich wenje kin. Kinne we wat fakânsje fiere yn it doarp, wat te dwaan mei de rotte kies en hoe sjocht men nei de takomst?"


description: It lûd fan hynder-en-wein en hânkarren wie sneon te hearren yn de strjitten fan Kûbaard. Om sjen te litten dat je ek sa âld papier ophelje kinne.

title: Kûbaard hellet âld papier fossylfrij op, mei hynder-en-wein

maintext: Yn Kûbaard is sneon it âld papier ophelle mei hynder-en-wein. Dat barde yn it ramt fan de Elfwegentocht, it fossylfrije evenemint. Dêrfoar binne ek noch in pream, hânkarren en in trekker op blauwe disel brûkt.